Nuorten rahankäyttö varovaistunut - MTVuutiset.fi\nJulkaistu 07.05.2002 23:40 (Päivitetty 08.05.2002 21:28 )\nNuorten rahankäyttö on nyt varovaisempaa kuin kaksi vuotta sitten.\nPankkiyhdistyksen teettämän kyselyn perusteella entistä harvempi nuori aikoo lähitulevaisuudessa käyttää rahaa esimerkiksi auton, moottoripyörän tai urheiluvälineiden hankintaan. Myös kännykän hankintaa suunnittelevien osuus on vähentynyt.\nPankkiyhdistyksen kyselyä varten haastateltiin helmi-maaliskuussa tuhat 15-28-vuotiasta eri puolilta maata. Heistä reilulla kolmanneksella oli lainaa, useimmiten opintolainaa. Opintoja rahoitettiin kuitenkin yleisimmin työssäkäynnillä.\nAsunnon hankintaa suunnittelee joka viides nuori eli suunnilleen yhtä moni kuin kaksi vuotta sitten. Verkkopankin käyttö on nuorten keskuudessa kahden vuoden aikana selvästi yleistynyt, mutta ostokset he maksavat edelleen tavallisimmin käteisellä.\nPankkiyhdistyksen tiedote selvityksestä


Jälkihien asiantuntijat puivat Veikkausliigan valmentajapotkuja: "Tullut selvästi läpi, ettei ilmapiiri ollut kovin hyvä" | Yle Urheilu | yle.fi\nTänään 09.25 Alppihiihdon MC: Kronplatz, naisten suurpujottelun 1. lasku\nTänään 09.25 Kronplatz, naisten suurpujottelun 1. lasku\nJälkihiessä keskusteltiin Veikkausliigan valmentajapotkuista ja Krista Tervon Suomen ennätyksestä. Katso maanantaiaamun keskustelu jutun pääkuvaa klikkaamalla.\n27.7.2020 klo 09.28\nVeikkausliigan päävalmentajien potkut, tähtien perustama jalkapallojoukkue ja Krista Tervon moukarin SE\nYle aamun Jälkihiki-ohjelmassa puitiin muun muassa jalkapallon Veikkausliigan valmentajapotkuja, uutta jalkapallojoukkuetta Los Angelesissa ja Krista Tervon Suomen ennätystä.\nVeikkausliigan valmentajapotkut herättivät eniten keskustelua. Urheiluasiantuntija Tommy Lindgrenin mukaan valmentajapotkut kuvastavat, että urheilussakin on palattu normaalitilaan.\n– Tässä on selvästi palattu urheiluseurojen korona-ajan kaikki puhaltaa yhteen hiileen -hetkistä siihen, että nyt valmentajat saavat kenkää, ostetaan uusia pelaajia ja homma rullaa normaaliin tapaan, Lindgren totesi.\nHIFK antoi tämän kauden ensimmäiset valmentajapotkut viikko sitten maanantaina, kun norjalaisluotsi Tor Thodesen teki tilaa Teemu Kankkuselle ja Mike Keeneylle. Myöhemmin sarjanousija TPS vapautti Tommi Pikkaraisen tehtävistään, ja palkkasi hänen tilalleen Jonatan Johanssonin 2+1-vuotisella sopimuksella.\nUrheiluasiantuntija Sini Forsblom suhtautui epäileväisesti siihen, että Thodesenin potkut olisivat johtuneet pelkästään huonoista tuloksista. Myös Lindgren arveli, ettei potkuissa ollut kyse pelkästään tuloksista.\n– Tässä on pakosti ollut Thodesenin ja pelaajien ja ehkä Thodesenin ja seurajohdon välillä jonkinlaista ristiriitaa. Koska se on selvästi tullut Thodesenin omista kommenteista läpi, ettei ilmapiiri ole ollut kovin hyvä.\nSalibandyn maailmanmestari Tero Tiitu puolestaan muistutti, että HIFK:n kiinalaisomistajien suhtautuminen urheiluun voi olla totuttua vaativampaa.\n– HIFK siirtyi kiinalaisomistukseen, ja siellä voi olla kovakin vaade tuloksille ja tuotolle. Heidän lähestymistapansa voi olla toisenlainen kuin mihin Veikkausliigassa ja HIFK:ssa on aiemmin totuttu.\nKatso koko keskustelu jutun pääkuvaa klikkaamalla.\nHIFK:sta potkut saanut päävalmentaja moitti työilmapiiriä – urheilutoimenjohtaja: Tavoitteet on sovittu, kun nimet pantiin paperiin


#407 Puhelimen tyhjennystä ja kuulumisia | Voitto kotiin by tiiavoitto\nmoi! Niin paljon oli toivottu meidän kuulumisia, että tässäpä näitä nyt sitten. Puhelimeen oli kanssa kertynyt paljon kuvia, joten tyhjennellään ne tuttuun tapaan selitysten kera tähän. Muistakaa tsekata tämän päivän joulukalenterin luukku vähän alempaa!\nSydämen tutkimista biologian tunnilla. Minä olin meidän ryhmän kirurgi ja ihme kyllä ei yhtään ällöttänyt! Lindan kanssa näissä kuvissa ja Lindan blogiin pääsee tästä.\nJoulukalenterin eteen on nähty enemmän työtä kun monen kouluaineen. Tässä valmistelevaa materiaalin etsintää, ennen joulua paljastuu mihin aiheeseen liittyen;)\nJaksokin on tässä vaihtunut, uusi lukkari.\nLähetin tämmösen kuvan Pinjalle. Eise sit kyllä siivonnu :D\nVekki ja Lokki oli meillä yötä. Ensimmäisi kovia pakkasia ja asianmukainen pukeutuminen.\nKäytiin Vekin, Lokin ja Pinjan kanssa Matkuksessa shoppailemassa ja syömässä Ikeassa.\nMatkuksessa oli joulupukki. Käytin Pinjan kanssa kuvassa, joka sitten lähetettiin meidän serkulle joka asuu Barcelonassa.\nVekki ja Voitto\nKäytiin maneesillakin vähän humputtelemassa.\nJa sen jälkeen Voitto pääsi Solariumiin:)\nRippilahajaksi saamallani lahjakortilla ostin Gersemin pipon ja Kingslandin sukat.\nHarmi kun ei ollut ketään videoimassa. Voitto oli nimittäin hieman villinä!:D\nHuomasko kaikki nyt varmasti, että täälläkin on lunta ja opin ottamaan panoraama kuvia puhelimella:D\nViime viikonloppuna oli karjalanpiirakka talkoot joulua varten mamman ja papan luona. Kyllämä vielä opin ton taidon!\nKäytiin Pinjan kanssa myös ekaa kertaa rinteessä tänä talvena. Ei ollu vielä kaikki rinteet auki, mutta hyvä alotus. Oon ihan innoissani, kun en ollukkaa unohtanu kaikkia taitoja! Satanenkin meni joka kerta pikku pompuista ilman kaatumisia!\nEilen käytiin Korholassa Ellun yksityistunnilla, taino kaksitaistunnilla. Minä ja Pinja mentiin siis siinä. Voiton jatkon suhteen tuli tarkat ohjeet. Se on huonossa lihaksessa ja tosi huojuva, ja epävakaa oikeaan kierrokseen. Minä joka en apuohjista liiemmin perusta taidan saada huomenna graamani käteen, Voitto pitää nimittäin saada kulkemaan selästä pyöreänä ja niskakin alhaalla. Ellu ensin katsoo hyväksytäänkö mua niiden käyttäjäksi ja ovatko ne edes nyt tähän tilanteeseen oikea apu. Voiton toipuminen näyttää siis hyvälle ja heti jos tulee pikkusenkin takapakkia, niin varataan se aika klinikalle.\nOlisiko teissä halukkaita bannerin tekijöitä? Jotain talvista ja melko neutraalia. Anna teille muuten täysin vapaat kädet, laittakaa valmiita bannereita tulemaan tiia.suomalainen@dnainternet.net\nTunnisteet hevoseton elämä, iPhone, kouluvalmennus, lifestyle\nRoosa 10. joulukuuta 2012 klo 16.11\n''Satanenkin pyöri joka kerta pikku pompuista ilman kaatumisia!'' Mitä tää tarkotti?:D\nTiia 10. joulukuuta 2012 klo 16.18\neli siis semmosesta pikku pompusta / hyppyri / boksi niin silleen et tuun siihen oikeen päin ja hypyn aika käännyn silleen et laskeudun väärinpäin :D\nAnonyymi 10. joulukuuta 2012 klo 16.11\nTosi hyvä postaus! Panoraamat on tosi hienoja :)\nMuuten voisin tehä bannerin, mut nyt ei oo oikein hyvää ohjelmaa millä tekisi. :( Itsekin etsin nyt bannerin tekijää.\nOlivia 10. joulukuuta 2012 klo 18.53\nja mä myös(:\nAnna 11. joulukuuta 2012 klo 14.01\ntäällä kans etitään:--D\nAnonyymi 10. joulukuuta 2012 klo 16.19\nMinkä hintanen tuo gersemin pipo oli?:)\nVitsi saat hienoja ja kivoja kuvia kännykällä! Mullakin on iphone 4s mutta ei näytä ees muokattuna kuvat noin hienoilta:D\nTiia 10. joulukuuta 2012 klo 16.43\noisko ollu 35e?:)\nJohanna 10. joulukuuta 2012 klo 16.19\nIhana minttu ja kiva toi Gersemin pipo!\nAnonyymi 10. joulukuuta 2012 klo 16.25\nopettaako Ullis vielä bilsaa minarilla? :PP paras ope!\nTiia 10. joulukuuta 2012 klo 16.42\njuu meidän luokanvalvojakin itseasissa! Ullis on kyllä ihana:) Kai viimestä vuotta nytten opettamassa.\nanne 10. joulukuuta 2012 klo 16.33\nvoisin tehdä bannerin jos kelpaa? saako blogista otta kuvia banneriin? (:\nblogista saa vapaasti ottaa:)\nAnonyymi 10. joulukuuta 2012 klo 16.51\nPinjan farkut on samat kun mun tossa joulupukki kuvas!\nAnonyymi 10. joulukuuta 2012 klo 16.55\nmiks te lastaatte väärinpäin. Painavemman hepan tulis olla kuskin puolella....\nTiia 10. joulukuuta 2012 klo 17.02\nAnonyymi 10. joulukuuta 2012 klo 17.50\nisomman hevosen pitäisi olla tien puolella siis että pienempi on ojan puolella.. mutta meilläkin lastataan nuin päin koska siihen on totuttu:)\nAnonyymi 10. joulukuuta 2012 klo 17.53\nnäin kyllä on ano, mutta en usko että voitolla ja lillillä kovin isoa painoeroa on(siis jos sillä olisi jotain merkitystä trailerissa). Ja olen mielestäni lukenut että hepat ei suostu toisin päin olemaan, joten anna olla kun sinun asiasi ei ole? (:\nLaura 10. joulukuuta 2012 klo 17.10\nniin ettekö nyt käyneetkään klinikalla?\nTiia 10. joulukuuta 2012 klo 17.57\nei, klinikalta sanoivat ettei ole järkeä tulla kolmen kk seisotuksen/kevyen liikutuksen jälkeen kun vikaa ei välttämättä löydy:)\nAnonyymi 10. joulukuuta 2012 klo 17.11\nlasketteletko suksilla vai laudalla? Itse suksilla, mutta viikonloppuna kokeilin ensimmäistä kertaa lautailua ja tuli kyllä kaaduttua niin monta kertaa etten edes pysynyt laskuissa mukana.:D Kivaa oli silti eikä mustelmiakaan ihme kyllä ole missään.:D\nsuksilla oon kokeillu lautaaki, mut mun polvet ei kestä sitä asentoa:D\nAino 10. joulukuuta 2012 klo 17.19\nVooi ku Minttu on säälittävän näkönen!<3 Ja oliks toi siis AITO sydän!!?!! Hyii...XD\nTiia 10. joulukuuta 2012 klo 17.56\noli ihan oikee:D\nKata 10. joulukuuta 2012 klo 17.55\ntosi kiva posaus ja ihania kuvia!! :) Minttu on sitten niin sulonen tossa villapaidassa! :)\ntein sulle bannerin, ja lähetin sun sähkiksees. Jossei se jostain syystä toiminut, niin tästä pääset blogiini, jonne sinnekkin liiitin sen. ;)\n(banneri on sivun alapäässä)\nAnonyymi 10. joulukuuta 2012 klo 18.04\nööööhm, jos jotkut tekee sulle ilmasii bannereita todenteolla ja ite ku teet niille nii pyydät maksuu? ja.... no ei mitää :D anteeks jos suututin ja älkää tulko valittaa et joo nololol... mut mun mielipide :) ps. tee joskus videopostaus tallilla? tai myday.\nTiia 10. joulukuuta 2012 klo 18.17\ntottahan tuo on :) Mutta tyhmä ei ole se joka pyytää vaan se joka maksaa!\nNea 10. joulukuuta 2012 klo 18.19\nsaaks täält blogista ottaa kuvia vapaasti siihe bannerii? :)\nTiia 10. joulukuuta 2012 klo 18.22\njuu banneriin saa:)\nNaomi 10. joulukuuta 2012 klo 18.45\nvoikko tehä videopostauksen?\nTiia 11. joulukuuta 2012 klo 17.07\nkunhan saadaan kamera takasin huollosta\nKIIA 10. joulukuuta 2012 klo 18.50\nmillä ohjelmalla oot tehny ton ceep calm jutun ? :D\nkeep calm siiis xd\nUnknown 11. joulukuuta 2012 klo 8.20\nSe on keep clam ohjelmalla :D\nAnonyymi 10. joulukuuta 2012 klo 19.09\noliks toi iha ihmisen sydän?\nAnonyymi 10. joulukuuta 2012 klo 20.44\nMe tutkittiin ainkin ysillä sian sydäntä :-D ei kai sentään ihan ihmisen, hui! XD\nei oo ihmisen vaan sian:D\nUnknown 10. joulukuuta 2012 klo 20.15\nMillä ohjelmalla muokkasit noi panoraamakuvat ? (:\nTiia 11. joulukuuta 2012 klo 17.06\nmeen kameraan ja sit painan sitä valinnat, siitä sitten voi valita panorama. Eli siis ei oo mikään ohjelma varsinaisesti vaan ihan iphonen kameran ominaisuus.\nUnknown 10. joulukuuta 2012 klo 20.42\nhyhyiiiii..... mua ois ällöttäny aika paljon ton sydämen kanssa ::D\nminkä sydän se oli ??\nsian sydän :D\nlaura. 10. joulukuuta 2012 klo 20.45\nvoiei mikä ihana koira! :DD ♥\nAnonyymi 10. joulukuuta 2012 klo 21.43\nHei tossa Ruotsissa kun lukee et sun ope ois PuIn niin onko se joku Inkeri niminen ope? Nimittäin se opetti meidän koulussa viime vuonna mut ei enää :( meidän uus Ruotsin ope on ihan KAUHEE!\non se inkeri :DD me taas ei tykätä siitä yhtä paljoo ku meidä edellisestä opesta, mutta kiva se on:)\nAnonyymi 11. joulukuuta 2012 klo 18.26\nKuka teidän entinen ope oli?\nJenna 11. joulukuuta 2012 klo 7.14\nmillä ohjelamalla sait noi panoraamakuvat ? :)\nAnonyymi 11. joulukuuta 2012 klo 14.25\n^^ joissain kännyköissä tuo on ihan itestään, osassa huonommissakin on panoraamajuttu ;)\nTiia 11. joulukuuta 2012 klo 17.05\nAnonyymi 11. joulukuuta 2012 klo 12.17\nmillä teet panoraama kuvat ? ja miten tallennat esim. taustakuvas ( iphones silleen et siinä on se liu'utus juttu millä avaat pois lukosta/"alotusnäyttö" ) tai valikon sun puhelimessa niinku yhdeks kuvaks ? aattelin kysyy ku sulla on ainaki ollu niitä joskus tällä.\nAnonyymi 11. joulukuuta 2012 klo 12.30\nAnonyymi 11. joulukuuta 2012 klo 12.41\ntällä tarkotan sitä tallentamista: http://lillivoitto.blogspot.fi/2012/11/396-kuulumisia.html\nja tässä tää mitä tarkotan alkunäytöllä:\n(kuva missä lukee: Heräsin ja kuten puhelimen kello näyttää 7.13. Taustakuvana kaveriiit!)\nja semmosen kuvan saa kun painaa sammutusnäppäimestä ja tuosta valikko näppäimestä samaa aikaa:)\nAnonyymi 11. joulukuuta 2012 klo 22.51\nAnonyymi 11. joulukuuta 2012 klo 15.05\nHaluatko kertoa, mitä tuo solarium tekee hevoselle?:) En ole itse asiaan perehtynyt, kun ei ole ollut tarvetta:)\nTiia 11. joulukuuta 2012 klo 17.03\n"Erinomainen lisäapu hevosille: Punaiset infralamput antavat hevoselle lämpöä ja valkoiset UV-lamput auringon valoa. Lämpö rentouttaa ja auttaa palauttamiseen ja UV auttaa pimeinä aikoina hevosen hormonitoimintaan sekä toimii valohoitona esim. varsoille: erinoimainen apu täällä pimeässä pohjolassa"\njessica 11. joulukuuta 2012 klo 17.15\nmitä noi kingslandin sukat makso? mut tosi kiva postaus! :)\nibiiba 11. joulukuuta 2012 klo 22.20\nOnko Ikean lihapullat oikeasti jotenkin erikoisen makuisia kuun kaikki tuntuu niistä tykkäävän :) nimimerkillä en ole koskaan ollut ikeassa :D\nLUUKKU 22: Arvonnan ja valokuvauskilpailun tulokse...


Tiedotteet ja juttuarkisto - Takakirveen Omakotiyhdistys ry\nTakakirves_2022_1_tiedote.pdf (231 kB)\nJäsentiedote ja jäsenmaksulomake 1/2022\nJäsenmaksu_2022_15_02.pdf (159 kB)\nTakakirves_2021_1_tiedote_ja_jäsenmaksu.pdf (310 kB)\nOhessa uusin jäsentiedote ja jäsenmaksulomake\nSavonkedonkadun uudet kerrostalot ovat jopa liki kaksi kertaa nykyisiä korkeampia (5 krs).\nSavonkedonkadun ongelmat esillä TS:ssa\nVarsin iltapäivälehtimäinen otsikko Turun Sanomien 5.2.2021 juttussa antoi ehkä todellisuutta synkeämmän kuvan Savonkedonkadun purkua odottavien TVT vuokra-asuntojen tilasta ja naapurihäirinnästä. Suurin haitta häirikköporukan piittaamattomuudesta yhteisistä pelisäännöistä on samassa ja viereisissä taloissa asuville. Häiriökäytös on ylittänyt ”tavanomaisen” viimeisen vuoden aikana. Hälytyksiä poliisille oli viime vuonna 110, joista 14 kiireellistä. Eli liki joka kolmas päivä on poliisia tarvittu. Eivätkä ongelmat jää pelkästään muiden vuokratalon asukkaiden murheeksi, vaan leviävät läheisten omakotitalojenkin riesaksi. Mutta eivät kuitenkaan ilmeisesti niin laajalle kuin Niittykodista. Osalle lähiasukkaista kuten vieresessä pienkerrostalossa asuvalle tuttavalle jutun tiedot häiriöistä ovat tulleet yllätyksenä.\nTVT asunnot näyttää suhtautuvan asiaan hälläväliä asenteella, ei korjaa sitä mikä on rikottu eikä irtisano häiriköitä.\nKaavanmuutoksessa tontin rakennusoikeutta on kasvatettu 5976 k-m2> 10000 k-m2 eli 76% eikä 40% kuten asemakaavaselostuksessa kerrotaan. Uusissa vuokrataloissa ei yleensä esiinny sen enempää kuin muuallakaan, ilmeisesti ränsistyminen ruokkii häiriökäyttäymistä. Mutta jos väki kaksinkertaistuu kuten rakennusoikeuskin, se ei ole asumisviihtyvyyden kannalta hyväksi sen kummemmin kerrostalon asukkaille kuin lähistön omakotialueelle,\nTakakirves_2020_tiedote_2.pdf (251 kB)\nTakakirveen Omakotiyhdistyksen tiedote 2/2020. Asiaa mm. sähkösopimuksesta ja "Valokuitunen" sekä koti-5G ratkaisusta.\nJäsenmaksulomake_2020.pdf (61 kB)\nTakakirves_2020_1_tiedote_email_liite.pdf (389 kB)\nTiedote nro 1, vuosi 2020\nTakakirves_2019_2_syystiedote.pdf (211 kB)\nOhessa syystiedote 2019\nValokuitu maksaa nyt Turussa 2390€\n(juttua päivitetty 9.4.2020)\nTelia järjesti valokuitutilaisuuden 4.12.2019 Rieskalähteen koululla. Niin tässä kävi, että kun emme saaneet Riitasuon-, Holpin-, Toukolan-, Isohaarankadulle valokuitua silloin kun sähköt pistettiin maahan, niin nyt se maksaa. Tampereentien toisella puolella liittymät saatiin maksutta. Mutta ei enää sielläkään eikä muuallakaan Turussa.\nKustannus kuitutoimituksesta on Turussa on kaikille sama 2390€:n kertamaksu. Telian edustaja ilmoitti, ettei sillä ole merkitystä hintaan onko putket valmiina tai ei. Edellä mainitulla alueellahan putket on pääosin vedetty.\nProjektin käynnistäminen edellyttää, että alueelta saadaan riittävä määrä henkilöitä, jotka kuidun ottavat. Tarkkaa määrää Telian väki ei pystynyt kuitenkaan kertomaan - puhuttiin 10-50 taloudesta minimissä.\nKoska liitynnän tekemisestä on reilut puolet työtä, kotitalousvähennys lienee 1000€ luokkaa.\nTelian nettiliittymä on kallis\nNettiliittymän hinnat (Telialta) ovat 100 Mbps 39,90 €/kk, 200 Mbps 49,90 €/kk ja 1 Gbps 59,90€/kk. Koska kyseessä on "avoin kuitu", myös muita operaattoreita ainakin periaatteessa on. Tietenkin Telia hyödyntää tässä monopoliasemaansa, jota se yrittää peitellä "avoin kuitu" selittelyllä. Avoin kuitu maksaa muiden operaattoreiden verkossa esim. "Kuuskaista" nettifirmalla 50 Mbps 17,90€/kk ja 100 Mbps 20,90€/kk.\nValokuitu on teknisesti hyvä ja aikaa kestävä ratkaisu. Siksi tähän kannattaa osallistua, vaikka kustannus harmitttaa sekä hirvittää. Toukolankadulla ainakaan ei oikein riitä ainakaan Elisan 4G vauhti, koska Rauramäki on esteenä - tukiasema Elisalla on Signalistinkadulla ja sen antennista on suora yhteys meidän piippuun mutta ei enää taloon, Rauramäki on 41m merenpinnasta, tölli 30m, joten se jää katveeseen.\nElisa on vielä alkanut purkaa ADSL/SDSL yhteyksiä, koska niiden ylläpito tulee kalliiksi. Meillä 20 Mbps SDSL on toiminut hyvin. Tänne uhkausta purkamisesta ei vielä ole tullut, mutta Liedossa on.\nKuitupäätelaite jää (silta) jää Telian omistukseen ja se vastaa kunnosta ja toiminnasta - vaikka se ei olisi käytössä (näin luvattiin). Silta on "tyhmä" laite, siinä on 4 kpl 1Gbps Ethernet portteja.\nIlmeisesti palveluoperaattori, tässä todennäköisemmin Telia, tuo reitittimen joka jakaa ip osoitteet päätelaitteelle (Padit, tietokoneet, televisio). Tilaisuudessa ei selvinnyt kuinka monta julkisen verko osoitetta jaetaan, vai onko ulospäin vain yksi julkisen verkon osoite. Siitä olisi se hyöty, että jo lähtökohtaisesti osoitemuunnos antaa jonkinlaisen suojan ja jos operaattori ei olisi ahne, se toisi palomuuri-routerin (esimerkiksi F-Secure Sensen), joka suojaisi lähtökohtaisesti kaikki talon vehkeet. Sitä voisi yrittää sopia, jos porukkaa lähtee mukaan.\nIlmoittautukaa kiinnostuksenne https://www.avoinkuitu.fi/ palvelussa, sieltä "minullekin avoin kuitu" painikkeesta, jos asia kiinnostaa. Kiinnostuksen ilmoitus ei ole vielä tilaus, sitä voi harkita myöhemmin.\nRaimo Ollila, pj\nPS. Tämä jäi mietityttämään: 5G on tuloillaan ja operaattorit ovat luvanneet sen kattavaksi, mutta sen reitittimet vaativat kuidun. Koska 5G:n käyttämä taajuus on suuri (nyt 3,5 Ghz, jatkossa 26Ghz), tukiasemia joudutaan laittamaan neliökilometrille jopa 40 kpl ja pohjalle tarvitaan suht. tiheä valokuituverkko. Maksatetaanko se tässä nyt niillä, jotka haluavat kuidun kotiin? 5G:n terveysvaikutuksista Euroopassa ollaan varpaillaan ja mm. Brysselissä sitä ei saa rakentaa toistaiseksi, ennen kuin asia on selvitetty. 5G mikroaaltosäteily vastaa melkein sitä kuin pitäisi kroppaa/päätä 24/7 mikroaaltouunissa. Parasta alkaa kutoa pipoja ja kalsareita alumiinlangasta.\nRiitasuonkadulla bussit pysäköivät holtittomasti.\nToimintasuunnitelma painottuu edunvalvontaan\nToimintasuunnitelmassa yhdistyksen hallitus totesi, että yhä keskeisemmäksi osaksi toimintaa on muodostumassa Takakirveen asukkaiden edun valvonta. Käytännössä näyttää siltä, että kaupungin ajama laajentuminen ja kerrostalorakentaminen ovat jatkuvasti törmäyskurssilla omakotimökkiläisten edun kanssa. Kaavoituslaissa on kuitenkin määräys asukkaiden kuulemisesta nk. OAS eli Osallistusmis- ja Arviointisuunnitelmassa, jossa asukasyhdistykset voivat osallistua ja antaa lausuntonsa tekeillä olevista kaavoista. Niillä on toisinaan oikeaakin vaikutusta, koska lopullisen päätöksen tekevät poliitikot - jotka viime kädessä ovat vastuussa tekemisistään kuntalaisille.\nValokuitu ja liikenneongelmat puhuttivat\nMuissa asioissa käsiteltiin mm. valokuidun saamista Isohaaran-, Toukolan-, Riitasuon- ja Holpinkadun alueelle. Se jäi vaille kuitua, vaikka muualla Takakirveellä kuitu vedettiin ilmajohtojen poiston yhteydessä. Myös hulevesimaksujen epäoikeudenmukaiseksi koettu kustannus omakotiasujille harmittaa yhä. Suovantiellä nopeudet ovat lähiasukkaiden mukaan kasvaneet ja toispuoleisen jalkakäytävän vuoksi vahingon vaara on kasvanut.\nBussien peruuttaminen hallista Riitasuonkadulle on erityisen vaarallinen pienten koululaisten kannalta. Busseista ei ole näkyvyyttä eikä niissä ole ilmeisesti peruutuskameraa, joten vaara on todellinen ja joka päiväinen. Lisää ongelmaa tuottaa raskaan kaluston holtiton pysäköiminen jalkakäytävälle huoltoaseman kohdalla. Omakotiyhdistys on ollut asiasta yhteydessä liikennesuunnitteluun, vaikka paljoa ei ole odotettavissa ennen kuin liikenneympyrä rakennetaan 2020-2021 Pohjoiskaaren ja Riitasuonkadun risteykseen.\nKilpailutus lisää nuohouksessa tilaajan vastuuta\nNuohouksen kilpailutus lisää omakotiasujien vastuuta nuohouksen järjestämisestä. Aiemminhan piirinuohooja on omatoimisesti käynyt noin 12 kk välein nuohoamassa piiput.\nKotisivulta löytyy yhteystiedot kahteen nuohpusyritykseen.\nJäsenistö muistutti hallitusta sekä Savonkedonkadun että Tennishallin kaavaratkaisujen seuraamisesta. Näyttäisi, että ne eivät välttämättä noudata sitä mitä OAS kuulemisessa tai julkisuudessa on esitetty.\nTurku Energia tarjoaa Salossa tehtyjä aurinkopaneeleita pakettina.\nSyyskokouksessa Turku Energia kertoi mm. aurinkopaneeleista\nSyyskokouksen aluksi Turku Energian myyntijohtaja Harri Salo kertoi yleisellä tasolla energiamarkkinoiden tilasta ja kehityksestä. Hiilineutraalisuuden vaatimus tuottaa jos minkälaisia innovaatioita energian tuottamiseen - joista tuskin kaikki jäävät elämään.\nSalon esityksestä kävi monille yllätyksenä ilmi, että energian tarpeen kasvu on viimeisenä 20 vuotena ollut n. 50% eikä kasvulle ole loppua näköpiirissä. Vaikka uusiutuvasta ja muusta energian tuotannosta on muutaman viime vuoden aikana pidetty valtavasti ääntä, fossiilisten polttoaineiden osuus energiantuotannossa on yhä 80%.\nTurku Energian kaukolämmön piirissä on tällä hetkellä 200.000 asiakasta. Harri Salon mukaan kotitalouksille muut energiamuodot kuten maa- ja ilmalämpö ovat usein järkevämpi ratkaisu, koska kaukolämpöjohtoja on harvoin ainakin vanhoilla asuinalueilla. Kaukolämpö Turkuun tuotetaan Naantalin voimalassa, Orikedon biolämpökeskuksessa ja Kakolan lämpöpumppulaitoksessa.\nTurku Energia on toteuttanut mm. telakkayhtiö Mayerille1584 paneelin aurinkovoimalan, joka vähentää hiilipäästöjä 100 tonnia vuodessa ja vastaa 200 kerrostaloasunnon energian tarvetta. Aurinkoenergiaratkaisut ovat tärkeä osa Turku Energian palvelua. Turku Energian paneelipaketit on luokiteltu XS eli Extra Small koosta XL kokoon, hinnat vaihtelevat 5770 eurosta 11 500 euroon. TE:n tuotepäällikkö Kimmo Kuusinen totesi, että aurinkopaneelisto kannattaa hankkia vastaamaan juuri omaa tarvetta, jolloin niistä saa suurimman hyödyn. Paneelien hankinta sillä ajatuksella, että myy sähköä takaisin energiayhtiölle ei ole järkevää.\nSähköauton latauspisteelle riittää periaatteessa 3x16A pääsulakkeet\nOmakotitaloissa sähkö- tai hybridiauton latauspiste edellyttää sähköasennuksia. Onneksi Takakirveellä on vaihdettu sähkösyötöt ilmajohtojen poiston yhteydessä, joten niiltä osin kiinteistöt lienevät pääosin kunnossa, jos tarkoitus on hankkia sähkökäyttöinen auto ja sille latauspiste omalta pihalta.\nTurku Energian toimittama 3,6kW latauspiste maksaa asennettuna 1565€ ja 11 kW latauspiste 1790€.\nSyyskokouksessa tupa täynnä, uusi hallitus valittiin\nTakakirveen Omakotiyhdistyksen syyskokoukseen Rientolassa osallistui 34 henkilöä. Ilmoittautumisen ja kahvituksen jälkeen Turku Energian edustajat kertoivat energiamarkkinoista ja murroksessa olevan alan tulevaisuudesta.\nSääntömääräisessä kokouksessa valittiin uusi hallitus. Puheenjohtajana jatkaa Raimo Ollila. Erovuoroisista Joonatan Ahlroos ilmoitti jättäytyvänsä hallituksesta. Hänen tilalleen valittiin Anette Palanen Pulmussuontieltä.\nHallitus seuraavalle kaudelle: Mari Naaralainen, Jan Sundberg, Toni Mattila, Rami Haapasalo, Juha Teräväinen, Jarkko Ylijoki, Timo Halmekoski, Päivi Koskinen-Kajuutti, Juha Närvänen ja Anette Palanen. Toiminnantarkastajaksi valittiin Kari Ruutti ja Sirkka-Liisa Hiltunen.\nKokouksessa päätetiin hallituksen esityksen mukaisesti säilyttää jäsenmaksu 12 eurona.\nVielä pysäköinti menee vanhaan malliin...\nKairialankadulle viimein pysäköintikielto\nKairialankadun omakotiasukkaita kiusanneessa kerrostalojen asukkaiden tienvarsipysäköinnissä saavutettiin 10.6.2019 yksi välietappi, kun Turun kaupungin liikennesuunnittelu sai viimein aikaiseksi pysäköintikiellon molemmin puolin katua ja sen osoitukseksi pysäköintikieltomerkit.\nIhan heti "lainkuulaisena" tunnetut kansalaiset eivät tätäkään nielleet, mutta nyt jostain syystä porttien edustoille ei autoja ollut pysäköity. Valitettavasti tämä tarvitsee seurantaa eli "lappuliisa" - kierroksen muistuttamaan pelisäännöistä, joita on sakon uhalla noudatettava.\nSuurempi haaste on Kairialankadun kerrostalokaava, joka tuntuu etenevän kuin jyrä - nyt jo puuhataan huhupuheiden mukaan rakentamista, vaikka edes kaavaa ei ole hyväksytty. Rakennusluvastakin on päästävä vielä valittamaan ja se kannattaa viedä pitkälle.\nPihakirppiksestä tehtyyn seurantakyselyyn osallistui 30 vastaajaa. Kyselyn perusteella näyttäisi siltä, että pihakirppis on paikkansa lunastanut. Kirjallisissa vastauksissa huomautettiin, että yhdistyksen alueen laajuus saattoi olla syy, miksi jossakin päin kävijöitä oli vähän.\nEnsi vuonna harkittaneen samassa yhteydessä myös peräkärrykirppistä, jolloin saataisiin myyntitpisteiden "keskittymä" esim. Jukolanpuistoon tai Savonkedonakadun puistoon.\nSen ongelmana voi olla taas pysäköinti - eräässä vastauksessa huomautettiin juuri yllätävän suuresta autoilijoiden määrästä.\nOlen tyytyväinen ”myyntitulokseen”\na) Erittäin tyytyväinen 26,7 %\nb) Kohtalaisen tyytyväinen 60,0 %\nc) Petyin myynnin vähyyteen 13,3 %\nMikä on arviosi "kirppiksen" asiakasmääristä?\na) Asiakkaita liikkui odotettua enemmän 60,0 %\nb) Asiakkaita liikkui odotettu määrä 26,7 %\nc) Asiakkaita liikkui vähemmän kuin odotin 13,3 %\nMissä näit ilmoitukset pihakirppiksestä?\na) En huomannut 0%\nb) Facebookin Takakirves ryhmässä 80%\nc) Tienvarsi mainoksessa 60%\nd) Menot palstan ilmoituksessa Turun Sanomissa 10%\nPitäisikö mielestäsi seuraavalla kerralla mahdollistaa "peräkärrykirppis" Jukolanpuistossa tai Savonkedonkadun puistossa?\na) Ei ole tarvetta 46,7%\nb) Voisi olla hyvä vaihtoehto 43,3%\nc) Yhdistykseen kuulumattomille puistoissa maksullisena 13,3%\nAiotko osallistua pihakirppikseen seuraavalla kerralla?\na) En aio 13,3%\nb) Todennäköisesti 43,3%\nc) Aivan varmasti, jos ei tule yllättäviä esteitä 43,3%\nYhdistyksen hallitus on harkinnut joulumyyjäisten järjestämistä Rientolan tiloissa. Kustannus osallistujalle on 10-12€/pöytä (100-120cm). Olisitko kiinnostunut osallistumaan?\na) Ei kiinnosta 56,7%\nb) Kiinnostaa ja voin mahdollisesti osallistua 43,3%\nc) Osallistuisin aivan varmasti 0%\nKIRJALLISET PALAUTTEET PIHAKIRPPIKSESTÄ\nMukava tunnelma. Eläkeläisiä ja lapsiperheitä liikkeellä. Kartan epäselvyydestä tuli joitakin kommentteja, muuten suhtautuminen oli myönteistä ja neuvoja saatiin konkareilta. Kiitos.\nKiitos hyvin hoidetuista tapahtumajärjestelyistä. Ainoa vika oli se, ettei myyjänä ehtinyt itse kierrellä yhtään. Kehitysehdotuksena voisi olla myymättä jääneiden mutta itselle tarpeettomien tavaroiden kerääminen pihoilta tapahtuman jälkeen kootusti jonkin hyvää tekevän tahon toimesta. Ettei niitä tarvitsisi kantaa takaisin omiin nurkkiin ensi vuotta odottamaan.\nSuovantien puolella oli vilkasta, valtatien toisella puolella taas ei ihmiset löytäneet pihoihin. Kirppiksen pidosta annettiin hyvät ohjeet mutta varsinkin vanhempi väestö ei osannut tehdä hyviä mainoksia pihoihin ja valittelivat hiljaisuutta.\nMinulla oli lähinnä lasten vaatteita ja leluja myynnissä - kauppa oli hyvin vähäistä.\nKiitos tapahtuman järjestämisestä, ja kartta, jossa näkyi kirppiskohteet oli hyvä. Monella oli kartta mukana kun kiersivät pihoja.\nPientä sekaannusta kirppiksen alkamisajasta, 11 vai 12. Kartta myyntipisteistä netissä sekä paperisena jaettu oli hyvä asia. Ikävää sen sijaan on ensimmäisinä paikalle ryntäävät trokarit, jotka yrittävät ostaa tavaroita alihintaan. Hyvä keino päästä itselle turhasta roinasta eroon. Voin osallistua ensi vuonna, jos löytyy tarpeeksi myytävää.\nMe pohdimme sitä että, koska olemme oikeastaan reunimmainen osallistuja Rauramäentiellä voisimme mennä ensi vuonna peräkontti-idealla Jukolanpuistoon tms. myymään. Paikka kannattaa varmaan miettiä tarkasti, sillä nytkin yllättävän moni kulki autolla. Eli löytääkö nämä ihmiset paikkaan, jonne ei autolla ajo ole sallittua.\nMukava tapahtumapäivä joka tapauksessa ja innolla olemme taas ensi vuonna mukana.\nMyyntiin ja pieneen ihmismäärään ilmeisesti vaikutti sijainti ja se että alue oli laaja. Meille oli suuri pettymys, valitettavasti. Kova työ meni hukkaan. Tavarat olivat hyväkuntoisia ja kokemusta kyllä löytyy kirppismyynnistä.\nKiitos järjestäjille hienosta tapahtumasta. Kaukaisin pariskunta tuli Salosta.\nOli mukavaa ihmisiä liikkui ja tutustuivat myös alueeseen. Alueemme sai paljon kehuja ainakin meidän pihalla kävijöiltä kaiken kaikkiaan kiva tapahtuma ♥\nKatumainontaa myös Tampereentien toisellekin puolelle, jossa tänä vuonnakin oli vähintään yhtä monta myyjää, ellei enemmän, kuin Impivaaran puolella.\nKiva tunnelma ja tutustui moneen alueella asuvaankin.\nAsiakkaat olivat tosiaan aikaisin liikkeellä ja toisaalta viimeisenä tuntina kävi vain 2 asiakasta, eli hieman aikaisempi aloitus voisi olla parempi?\nKaupunginosakukka Takakirveellä on "Särkynytsydän".\nKevätkokouksessa jaettiin "Särkyneitäsydämiä"\nTakakirveen Omakotiyhdistyksen kevätkokous alkoi kaupunginosaperennamme "Särkynytsydän" taimien jakamisella osallistujille. Kukka kasvaa parhaimmillaan jopa 100cm kokoiseksi ja on puolivarjoisena kukkana todella näyttävä. Näytillä oli myös yhdistyksen lämpökamera. Osallistujia oli paikalla n. 40. Kokouksen aluksi kuultiin Lounais-Suomen Jätehuollon (LSHJ) ympäristöneuvoja Mikaela Sundqvistin esitys jätehuollon nykytilanteesta ja kierrätyksestä. Aiheellisesti esitettiin kysymys keräyspisteiden vähenemisestä, kun samaan aikaan maksettavaksi tuli jätehuollon perusmaksu. LSJH:n mukaan keräyspisteiden väheneminen johtuu siitä, että keräysvastuun kustannukset on siirretty yrityksille, jotka maksavat myymiensä tuotteiden hinnasta kierrätysmaksun niin itse tuotteiden kuin pakkauksien osalta.\nKevätkokouksen sääntömääräisen kokouksen asialistalla olivat vuoden 2018 tilinpäätöksen hyväksyminen ja vastuuvapauden myöntäminen hallitukselle ja vastuuhenkilöille. Toiminnantarkastajat muistuttivat tarkastuslausunnossaan, että tilien maksujen ja saamisten käsittely helpottuisi tarkemmalla kohdistuksella jo maksuvaiheessa, jotta esim. vuokramaksut olisivat helpommin havaittavissa muista maksuista. Yhdistyksen hallitus on tietoinen viitenumerolliseen laskutukseen siirtymisen eduista, mutta toistaiseksi sen aiheuttamat kustannukset on katsottu liian suureksi suhteessa etuihin ja haittoihin.\nTilikauden ylijäämä oli tilinpäätöksessä 728€.\nTiedotteet, kyselyt ja uutiskirjeet\nVoit ladata yhdistyksen PDF muotoiset tiedotteet tiedosto-osiosta. Uudistamme ja tehostamme viestintää ja siksi uutiskirjeet lähetetään jatkossa pääasiassa sähköpostitse. Vuosikokouskutsut jaetaan kuitenkin peittojakeluna Takakirveen alueelle kuten ennenkin.\nVasemmassa palstassa voit vastata ajankohtaisiin asukaskyselyihin.\nTakakirves_2018_marraskuu_tiedote.pdf (218 kB)\nTiedote syyskuu 2018.pdf (173 kB)\nTakakirveen_Omakotiyhdistys_2018_tiedote_nro2_.pdf (178 kB)\nTakakirveen Omakotiyhdistyksen tiedote kevät kokouksesta\nTakakirves_2018_1_etanamail.pdf (764 kB)\nOhessa postilaatikkoihin jaettu tiedote kiinteistöihin, joihin ei ole email osoitetta jäsenrekisterissä.\nMuonamiehen talo on hyvällä paikalla maastollisesti, mutta vaatii perusteellisen remontin.\nKairialankadun Muonamiehentalo suojeltiin - taas\nKairialankadun kerrostalokaava nytkähti eteenpäin valituksista huolimatta liki sellaisena kuin rakennuttajat sitä alunperin esittivät. Möörönkujalle tulee suunnitellut kolme uutta kerrostaloa. Ensimmäisessä vaiheessa esitetty neljäs talo jäi kuitenkin pois, koska se olisi tullut osin muinaismuistoalueelle ja ehkä kaavoitusta hakenut rakennusliike alkoi epäilemään itsekin, ettei se tontille mahdu.\nJos nyt jotain hyvää pitäisi kaavasta löytää, se on kauniin Muonamiehen talon suojelu. Kaavassa rakennukselle on jo nyt jo ”sr” -merkintä, ihmetellä voi mitä uusi suojelu tarkoittaa.\nMutta mikäli taloa ei pikaisesti peruskorjata ja oteta vakituiseen asuinkäyttöön, sen lahoaminen jatkuu. Entisöijälle, jolla on rahaa riittävästi, se voisi olla unelmien paikka - tai painajainen. Tontti on korkealla paikalla ja siksi hulevesistä tuskin on harmia - ja jos sietää kivitaloja naapurina\nKokouspaikkana oli vanha kunnon Rientolan yläsali, jotta saatiin etäisyydet Covid-19 mukaisten sääntöjen tasalle.\nVuosikokous pidettiin 7.11.2020 Rientolassa\nKorona rajoituksien vuoksi sääntömääräinen kevätkokous pidettiin yhdistettynä syyskokoukseen 7.11. Rientolan yläsalissa. Tähän antoi mahdollisuuden Suomen hallituksen tekemä välaikainen laki, joka annettiin keväällä ja jota korjattiin 3.10 annetulla lailla. Tilinpäätös yhdistysten tuli tehdä kesäkuun loppuun mennessä, mikä Takakirveen Oky:n osalta onneksi tuli tehtyä jo alkutalvesta - kokoukset vain "venähti".\nLisää aiheesta jäsenille jäsenhuoneessa. Jäsenhuone.\nTurussa ei vieläkään ilmoitusmenettelyä\nTurun rakennusjärjestykseen ei saatu rakentamista ilmoitusmenettelyllä. Siinä rakennustoimenpiteestä lähetetetään lupaviranomaiselle ilmoitus. Jos rakennusvalvonta ei ilmoita 14 vrk kuluessa, että ilmoitettu toimenpide vaatii rakennus- tai toimenpideluvan, työt voi aloittaa.\nIlmoitusmenettely poistaisi epävarmuuden siitä onko oma käsitys mikä on 20m2 ”leikkimökki” oikein tulkittu ja lisäksi rakennelmasta jäisi arkistoihin merkintä - ettei muutaman vuoden päästä uusi viranhaltija vaadi purkamista perustelmalla ”ei me tuollaista tarkoitettu”.


Vesivarojen käyttö ja hoito - Varsinais-Suomi ja Satakunta\nVedenhaltija Ahdin nimipäivätoive: hae rahoitusta vesistökunnostushankkeisiin (YM, tiedote 16.6.2020)\nVarsinais-Suomen ELY-keskus neuvoo, ohjaa ja tukee vesistöjen kunnostuksen ja hoidon suunnittelua ja toteutusta toimialueellaan. ELY-keskus valvoo ja antaa asiantuntija-apua ja lausuntoja vesirakentamista koskevissa asioissa. Rakentamishankkeet toteutetaan yleensä yhteistyössä kuntien tai muiden viranomaisten kanssa. Vesirakentamishankkeiden luvan tarve varmistetaan aina ennen hankkeen käynnistämistä.\nVesistöjen tulvasuojelua ELY-keskus edistää ennalta mm. ohjaamalla kuntien maankäyttöä. Akuuteissa tulvatilanteissa se toimii asiantuntijana ja tiedottajana. Lisäksi ELY-keskus huolehtii patoturvallisuudesta, tehtävä on Etelä-Suomen alueella keskitetty Hämeen ELY-keskukseen.\nVarsinais-Suomen ELY-keskus on alueellinen vesiosaaja\nOheisissa postereissa esitellään vesiyksikön monipuolista tehtäväkenttää (maaliskuu 2016)\nBiotalouden keinoin kohti ilmastokestävyyttä.pdf\nPintavesien ekologinen tila.pdf\nVesien- ja merenhoidon suunnittelu.pdf\nVesien tilan ja määrän seuranta.pdf\nVesien tilan seuranta murroksessa.pdf\nJätevesijärjestelmän omaseuranta (opas, doria.fi)\nVedenkorkeudet Lounais-Suomessa (ymparisto.fi)\nVesistöennusteet Kokemäenjoen vesistöalueella (ymparisto.fi)


Parhaat VPN-ohjelmistot kaikille laitteillesi | CyberGhost VPN\nVarmista yksityisyys kaikilla laitteillasi\nMeiltä löydät täydellisen VPN-sovelluksen jokaiselle laitetyypille\nMuutu digitaalisesti näkymättömäksi\nPidä henkilötietosi ja muu data suojassa kaikilla laitteillasi. Yhdellä CyberGhost VPN -tilauksella voit suojata jopa 7 laitetta samaan aikaan.\nCyberGhost Windowsille tekee yksityisyyden varmistamisesta aidosti helppoa ja mutkatonta. Ota tietosuoja omaan hallintaasi virtuaalisella erillisverkolla.\nTee Mac-tietokoneestasi ultimaattinen yksityisyyskone. Muutu anonyymiksi juuri Apple-laitteita varten suunnitellulla VPN-ohjelmistolla.\nKaikki VPN-yhteytemme hyödyt ovat nyt saatavilla myös Linuxille. Koe aidosti rajaton internet\nApplen oma tietoturva ei riitä ihan kaikkeen. CyberGhost VPN suojaa yhteytesi äärimmäisen vahvalla salauksella.\nHanki Androidillesi lyömätön yksityisyyden suoja. CyberGhost VPN -sovelluksen avulla voit nauttia vahvasta suojauksesta nappia painamalla.\nSelaa nettiä aivan uudella tavalla CyberGhostin Chrome-laajennuksen kanssa. Suojaa yksityisyytesi ja nauti avoimesta netistä täysin ilmaiseksi.\nAvaa internetin rajoitukset Firefoxin CyberGhost VPN -laajennuksella. Paranna ja suojaa netin käyttökokemus - ilmaiseksi.\nAvaa uusi viihteen maailma olohuoneessasi. Selaa tuhansia leffoja ja sarjoja Amazon Primessä.\nVapauta Android TV:n todellinen potentiaali CyberGhost VPN:llä. Nauti unelmiesi suoratoistoelämyksestä ja ohita kaikki maarajoitukset.\nAvaa Smart TV:lle täysin uuden suoratoistosisällön maailma.\nSano hyvästit suoratoistopalveluiden rajoituksille. Nauti vapaasti lempiohjelmistasi, missä sitten oletkin.\nLuo mukautettu yhteys OpenVPN-, L2TP- tai IPSec-protokollalla ja suojaa verkkoyhteytesi.\nPlayStation 3 & PlayStation 4 – Pelaa maarajoitettuja pelejä, unohda viive, hyödynnä DDoS-suoja ja nauti suoratoistopalveluiden koko sisältökirjastosta.\nPelaa maarajoitettuja pelejä, unohda viive, hyödynnä DDoS-suoja ja nauti suoratoistopalveluiden koko sisältökirjastosta\nMuodosta yhteys 7700 huippunopealle palvelimelle 90+ maassa\nNauti huippuluokan yksityisyydestä Suomessa tai missä päin maailmaa ikinä oletkin!\nCyberGhost: kattava VPN-ratkaisu\nCyberGhost VPN on helppokäyttöinen sovellus matkoilla ollessasi, mutta kuitenkin tarpeeksi monipuolinen jokaisen yhteytesi suojaamiseen, Wi-Fi mukaan lukien. Juuri tämän vuoksi palveluumme luottaa jo yli 36 miljoonaa jäsentä.\nVahvin mahdollinen salaus\nCyberGhost VPN suojaa tietosi 256-bittisellä AES-teknologialla. Kyseessä on kaikkein vahvin, armeijatason salausjärjestelmä.\nEi lokeja -käytäntömme\nEi lokeja -käytäntömme varmistaa sen, ettei kukaan voi missään tilanteessa seurata toimintaasi tai nähdä henkilötietojasi netissä, kun selaat CyberGhost VPN -palvelimen kautta.\n24/7 live-chat -asiakaspalvelu\nPalvelemme sinua 24/7 sähköpostin ja chatin välityksellä. Autamme sinua mielellämme, ja jopa 4 eri kielellä: englanniksi, saksaksi, ranskaksi ja romaniaksi.\nKuinka valitsen sopivan VPN-ohjelman?\nJuuri omiin tarpeisiisi sopivan VPN-ohjelman valitseminen on helpompaa kuin arvaatkaan. Varmista, että valitsemasi VPN-palveluntarjoaja noudattaa ei lokeja -käytäntöä. Myös palvelinverkon koko on tärkeää - mitä enemmän palvelimia, sitä harvemmin verkko ruuhkautuu. Mikäli käytät suoratoistopalveluita, sinun tulee lisäksi varmistaa, että valitsemasi VPN mahdollistaa suoratoiston ilman kaistanleveyden rajoituksia. Valintaasi helpottaakseen, CyberGhost VPN sisältää kaikki mainitut ominaisuudet ja takaa erinomaisen käyttökokemuksen.\nKannattaako ilmaista VPN:ää käyttää?\nEmme missään tapauksessa suosittele ilmaisia VPN-palveluita. Ilmaiset VPN-ohjelmat jäävät toistuvasti kiinni käyttäjätietojen myynnistä kolmansille osapuolille. Tämä sotii VPN-yhteyden perimmäistä tarkoitusta vastaan - yksityisyyttä ja anonymiteettiä ei suojata, vaan niitä hyväksikäytetään. Tämän lisäksi ilmaispalveluihin sisältyy aina datakatto, eikä palvelimiakaan yleensä ole tarpeeksi.\nMille laitteille on saatavilla CyberGhost VPN -sovellus?\nCyberGhostilla on omat VPN-sovelluksensa usealle eri laitteelle ja käyttöjärjestelmälle, mukaan lukien:\nVirtuaalinen erillisverkko toimii ohjaamalla kaiken tietoliikenteesi suojatun VPN-palvelimen kautta. Tiedonsiirto salataan, ennen kuin se lopulta päätyy käyttämällesi verkkosivulle. VPN siis toimii eräänlaisena välimiehenä sinun ja käyttämäsi sisällön välillä.\nMitä hyötyä VPN-ohjelmista on?\nVPN on yksi parhaista keinoista tietosuojan ja anonymiteetin vahvistamiseen. Lisäksi voit käyttää VPN:ää tilisiirtojen suojaamiseen, tietojesi turvaamiseen julkisissa Wi-Fi-verkoissa, latauksien suojaamiseen ja lempisisältösi rajoitusten poistamiseen. Voit kokeilla laadukkaan VPN-palvelun tarjoamia etuja omin käsin, kun hyödynnät CyberGhostin 45-päiväisen tyytyväisyystakuun.


Tiimiakatemia | Esseepankki » Kuinka SE tehdään esiintyjä\nKuinka SE tehdään esiintyjä\nKategoriat: 2.2. Tiimityön taidot ja työkalut, 6.2. Myynnin ja markkinointiviestinnän taidot ja työkalut, 8.2. Yrittäjänä kasvun taidot ja työkalut\nLuin Henkka Hyppösen kirjoittaman Kuinka SE tehdään esiintyjänä-kirjan. Tykkäsin siitä tyylistä, jolla Henkka esittää asioitaan. Kirjan perusajatus on se, että elämä on jatkuvaa näyttelemistä ja toisten vakuuttelua. Elämme erilaisissa rooleissa työpaikalla, kotona ja vapaa-ajalla ystäviemme seurassa.\nOlemme tiiminä kevään aikana huomanneet, että tarvitsemme isomman päämäärän, tavoitteen, joka on kirjattuna johonkin ylös, ja jota kohti konkreettisesti etenemme – niinkuin syksyllä Hollannin matkaamme varten. Ja kuten tiedämme, sanat tarkoittavat eri asioita, eri ihmisille. Tavoitteemme, jokaisen jakaman vision, tulee olla dialogin kautta synnytetty merkittävä tapahtuma.\nKun kysymme tiimissämme Jim Collinsin kiteyttämät kysymykset, voimme löytää vastauksen tavoite-kysymykseemme.\n– Mistä olemme innostuneita?\n– Missä voimme olla markkinoiden parhaita?\n– Miten sitä mitataan?\nKirjailija muistuttaa, että kun tavoite on selvillä, ei muutosta saa aikaan kuin ainoastaan tekemällä. Tällöin on helpompi myös pitää fokus visiossa. Tiiminä tai tiimiläisenä edistymistä on hankala mitata. Viimeisimpänä työkaluna olemme käyttäneet kehäteoriaa ja palautekeskusteluja. Meidän on opittava myös antamaan palautetta arkipäivän tilanteissakin.\nHyppönen kirjoittaa kirjassaan tunteista, ja siitä kuinka ne huomaamatta kulkevat mukanamme päivän. Monet meistä saattavat pitää mukanaan tunteita ja tunnelmia, jotka eivät millään tavalla liity tapahtumiin sillä hetkellä. Itseäni kiinostaa kovasti, ajatus niistä hetkistä kun koen olevani aito. Tunteiden kokeminen ja niiden vietävänä oleminen ovat kaksi eri asiaa. Esiintyjänä, siis joka päiväisenä elämänmatkaajana, on osattava erottaa kaksi asiaa: tunne ja siihen ehdollistunut reaktio. Itse olen opetellut sulkemaan epämiellyttävät ja surulliset tunteet ulkopuolelleni. Tai pikemminkin olen oppinut siirtämään ne hetkeksi irti tilanteesta. Epämiellyttäviin tunteisiin palaan mieluiten yksin tai lähimpieni kanssa. Siksi otankin usein hankalissa tilanteissa mieluummin neuvottelijan aseman ja tarkkailen toimintaa himan etäämmältä. Uskon että saamani palaute neutralisoitumisesta viittää myös osittain tähän. Ratkomatta jääneet tapahtumat ovat jääneet mieleeni, ja en ole uskaltanut elää ja näyttää tiimissämme täyttä tunneskaalaa.\nToivonkin vieväni syksyllä tiimimme kulttuuria vielä enemmän suuntaan, jossa loukkaantumiset ja epämiellyttävyyden käsitellään mahdollisimman nopeasti. Tarvitsemme syksyllä myös päivitetyt pelisäännöt. (Loukkaantumisen pelisäännöt s.51)\nEsitystä tai luovuutta ei ole ilman energiaa. Ilman energiaa ei ole esiintyjää. Hyppönen esittelee kirjassaan viisi energian lajia, joiden tulee olla tasapainossa, ja uusimalla energiavarastoaan, pystyy kehittymään.\nViisi energian lajia: fyysinen, älyllinen, emotionaalinen, sosiaalinen ja hengellinen. Seuraavaksi kerron mitä kirjailija tarkoittaa energian lajeilla.\nVartalosi viestittää yli puolet lähettämistämme viesteistä. Vartalolla voimme välittää tunteita ja osoittaa mielenkiintoa ja kuunnella, sekä tartuttaa innostusta. Kun kehomme on lämmitetty, toimimme paremmin, vartalo avautuu, pulssi ja hengitys kiihtyy. Tutuimmat johtamistilanteet omalla kohdallani ovat tapahtuneet armeijassa tai urheilukentällä. Juuri silloin kun pulssi kohoaa ja tuntee olevansa tilanteen vietävänä. Saman huomasin viimeisimpänä änärissä, kun pidimme olympialaiset ja kisailimme keskenämme. Tilanteessa oli helpompi olla läsnä ja osallistua, samoin pelailuin jälkeenkin. Itse sytyn juuri käytännön tilanteissa. Juuri silloin kun ongelma on käsillä, olen luovimmillani.\nÄlyllistä energiaa saa oikeastaan milloin tahansa, kun vain haluaa oppia. Tätä kykyä voin kehittää, opiskelemalla, lukemalla, käyttäessäni vasenta kättä työskentelyssä, mietiskelemällä ja yhdistelemällä. Meille on Akatemialla painotettu toisenlaisen kirjallisuuden lukemisen tärkeyttä, kesällä aion syventyä lukemaan myös muutakin kuin, bisneskirjallisuutta tai verkkotekstejä.\nEmotionaalinen energia on osittain stressin hallintaa. Sitä saa lisää toimimalla ihmisten kanssa ja pitämällä hauskaa yhdessä tai yksinään. Iloiset uutiset antavat päiviimme voimaa. Sosiaalinen energia on yhteydessä emotionaaliseen energiaan. Tapaamalla uusia ihmisiä ja syventämällä suhdettasi vanhoihin tuttuihin, pääset irti omasta ajattelustasi. Vuorovaikutustilanteet ovat raaka-ainetta siinä samassa kuin uusien asioiden tutkiminen, kertoo Hyppönen.\nHengellinen energia on lyhyesti tiivistettynä kykyä luottaa johonkin suurempaan, energiaa ei kulu silloin murehtimiseen kun luottaa siihenkin, mitä varmuudella ei tiedä todeksi. Hyvinvoinnin tasapaino muodostuu energioiden tasapainosta, tämän mittaamiseksi meilä on käytössämme Arviointipassin peruskuntokartoitus, johon tulemme keskittymään tulevissa reeneissä.


E-Korean uusi presidentti vannoi virkavalansa - Ulkomaat - Uutiset - MTV.fi\nE-Korean uusi presidentti vannoi virkavalansa\nUlkomaat Julkaistu 25.02.1998 06:44\nTänä aamuna virkavalansa vannonut Etelä-Korean uusi presidentti Kim Dae-Jung on valmis lähentämään maansa suhteita Pohjois-Koreaan. Hän ehdotti virkaanastujaispuheessaan, että maat nimeäisivät erikoislähettiläät edistämään korealaisvaltioiden kahdenvälistä neuvonpitoa.\n74-vuotias Kim sanoi myös olevansa valmis osallistumaan huippukokoukseen, mikäli Pohjois-Korea niin haluaa. Koreoiden väliset suhteet ovat olleet toistuvasti sotatilan partaalla 1950-53 käydyn Korean sodan jälkeen.\nVakavissa talousvaikeuksissa painiskelevan Etelä-Korean johtaja sanoi pyrkivänsä houkuttelemaan lisää ulkomaisia sijoittajia kotimarkkinoille.\nRanskan kansalliskokous ratifioi ydinkoekieltosopimuksen Malaria koettelee Etelä-Filippiinejä


Satun luetut: huhtikuuta 2011\n22. Oman hyllyn suosikki\nVaikka olenkin opetellut paremmaksi kirjoista luopujaksi, niiden parhaimpien omistaminen tuottaa edelleenkin suurta tyydytystä. :) Omistan useimmat suosikkikirjani, ja kaunokirjallisuuden osalta tuntuukin aika epätoivoiselta valita yhtä jonka omistaminen on erityisen mukavaa. Hypätäänpä siis siihen ainoaan omistamaani kunnon valokuvakirjaan. Ritva Kovalaisen upea Kauniiden hevosten maa sisältää jylhiä maisemia ja puhuttelevia muotokuvia Turkin Kappadokiasta, ja sitä selaillen lähden silloin tällöin tunnelmalliselle, hieman surumieliselle nojatuolimatkalle.\nHaluaisin lisää valokuvakirjoja mutta pahus kun ne ovat vähän turhan kalliita... Elokuussa voisin kyllä ostaa itselleni 30-vuotislahjan! :)\n23. Kirja jonka olen halunnut pitkään lukea mutta joka on edelleen lukematta\nNäitä nyt löytyy iso kasa ihan tuosta omastakin hyllystä... Kun tulee hamstranneeksi paaaaaljon kirjoja, suurin osa vaan joutuu ihan käytännön syistä odottamaan vuoroaan aika kauan. :) Mutta jos ajatellaan kirjoja joita ei ole edes odottamassa, niin voisin mainita vaikka John Ajvide Lindqvistin tuotannon. Olen melko varma että tykkäisin ja pari kertaa olen jo kirjastossakin harkinnut hänen kirjansa ottamista mukaan mutta silti tutustuminen on toistaiseksi jäänyt.\n24. Kirja jonka toivoisin useamman lukeneen\nBlogin olemassaoloaikana luettujen kirjojen listaa katsellessani silmään pistivät Philippe Claudelin tyylikkäät Harmaat sielut ja Varjojen raportti, Ismail Kadaren upea Kolme surulaulua Kosovolle sekä Arturo Pérez-Reverten hätkähdyttävä Taistelumaalari. Ja tämän sotaisan surumielisen listan vastapainoksi täytyy mainita vielä Jean Gionon Mies joka istutti puita, pikkuinen kirja josta tulee hyvä mieli!\nLähettänyt Satu Ekoluoma klo 21.22 8 kommenttia:\nKiitos kaikille synttäriarvontaan osallistuneille! Voittaja on selvillä ja hänhän on...............\nIlmoitatkos neljän kirjan valintasi (täältä) sekä tietysti osoitteesi sähköpostiini, joka löytyy tuosta oikeanpuoleisesta palkista!\nMainitsitte kyllä arvontaan osallistuessanne kauhean monta kiinnostavaa kirjaa, joita tekisi nyt itsekin mieli päästä lukemaan... Noh, kaikki aikanaan, hyvä ettei lukeminen lopu! :) Aurinkoista kevättä kaikille!\nLähettänyt Satu Ekoluoma klo 15.13 3 kommenttia:\n18. Kirja joka aiheutti pettymyksen\nEddingsien nimi tuli esiin suosikkisarja-kohdassa, mutta niin tulee tässäkin: pariskunnan viimeiseksi jäänyt tuotos, Unennäkijöiden taru, on nimittäin huono ja aiheutti kyllä pettymyksen. Heitä on toki aiemminkin moitittu itsensä toistamisesta, mutta tällä kertaa jopa saman sarjan neljä osaa olivat toistensa kopioita. Lisäksi juoni oli aika köykäinen, heidän kirjalliset maneerinsa puskivat ärsyttävästi esiin, ja kaiken huipuksi todella typerä loppuratkaisu vetäisi pohjan pois koko tarinalta. Heidän henkilöidensä seurassa sentään edelleen viihdyin, muuten olisi varmaan jäänyt suurin osa lukematta...\nEn useinkaan välttämättä halua nähdä kirjojen elokuvaversioita, tai toisaalta myöskään lukea kirjaa jos olen sattunut näkemään elokuvan ensin. Mieleen tuli kuitenkin ainakin pari tapausta, jotka olen sekä lukenut että nähnyt ja pitänyt molemmista: Stephen Kingin Kuoleman käytävä on eräs suosikkikirjoistani, ja siitä tehty elokuva Vihreä maili on lähes yhtä hyvä. :) Siinä elokuva on hyvin uskollinen kirjalle, mutta toisessa tapauksessa taas pieni muuntelu toimii erinomaisesti, sillä Taru sormusten herrasta -trilogia on mielestäni jopa parempi elokuvina.\nEn ole mikään suuri romantikko, enkä yleensä lue kirjoja siksi että etsisin rakkaustarinaa, mutta usein sellaisen saa muiden kiinnostavien juttujen kaupanpäällisenä. Suosikkia miettiessä mielessä pyörii kyllä myös traagisia ja surullisia versioita jotka taitavatkin sopia paremmin kirjalliseen makuuni, mutta jos nyt kuitenkin valitsisin Diana Gabaldonin Muukalainen-sarjan. Claire ja Jamie saavat ilmeisesti jonkin piiloromanttisuuden puskemaan esiin... :)\nTuntuu että suunnilleen kaikki muistavat lapsuutensa kirjat paljon paremmin kuin minä! Kun mietin tätä kohtaa, tuntui ensin etten muista yhtään mitään ennen hevoskirja-aikaa. Sitten mieleen tulivat sentään kotihyllystä löytyneet ja moneen kertaan luetut Astrid Lindgrenin Satuja-kirja sekä iso kuusiosainen perinteisiä satuja sisältävä sarja. Mutta entä lasten kuvakirjat??? Joku hämärä muistikuva Pupu Tupunasta ja Hiawathasta ja siinä se. Mutta luettu on kuitenkin, se lienee pääasia! :)\nLähettänyt Satu Ekoluoma klo 9.48 2 kommenttia:\n(Jostain löysin aiemmin tiedon että tämä olisi ilmestymässä suomeksi mutta nyt en muista mistä! Kertokaa jos törmäätte asiaan... MUOKS: Ilmestyy elokuussa Kariston julkaisemana nimellä Toiset)\nJospa saisin kerrottua edes yhdestä luetusta kirjastakin vielä tässä kuussa! :) Lukemisen kanssa on ollut viime aikoina hiljaista, pääasiassa ihan vaan ajanpuutteen vuoksi. Lisäksi silloinkin kun olisin ehtinyt, uudet kiinnostavat työkuviot ovat pyörineet päässä häiriten keskittymistä, ja niinpä onnistuin kuluttamaan tämän kirjan lukemiseen kokonaiset neljä viikkoa.\nSiitä ei siis kuitenkaan voi syyttää itse kirjaa, joka on idealtaan aika omaperäinen: Jossain Euroopan itälaidalla sijaitsee samassa paikassa kaksi kaupunkia, kaupunkivaltiota oikeastaan. Kyse ei ole eri ulottuvuuksista, vaan kaupungit sijaitsevat osittain limittäin ja osittain päällekkäin: yksi katu saattaa kuulua Beszeliin, toinen Ul Qomaan ja kolmas molempiin, jolloin talot sen varrella kuuluvat mikä mihinkin kaupunkiin. Asukkaat saattavat kulkea samoilla kaduilla ja samoissa puistoissa, mutta silti täysin erillään toisistaan: itse asiassa on vakava rikos osoittaa millään tavalla huomaavansa mitään toiseen kaupunkiin kuuluvaa. Vaikuttaa näin selitettynä ehkä väkisin väännetyltä, mutta ei lainkaan tunnu sellaiselta kirjaa lukiessa!\nKun keskeltä yhtenäistä Beszelin aluetta löytyy nuoren naisen ruumis ja alkaa näyttää siltä että se on tuotu Ul Qomasta, etsivä Tyador Borlúlla on edessään juttu joka on erilainen kuin mikään hänen siihen asti tutkimansa. Juoneltaan kirja on toisaalta lähellä perusdekkaria, mutta ympäristö tuo siihen oman kiehtovan lisänsä. China Miéville hallitsee luomansa kuvion loistavasti, sortumatta sen kummemmin sekavuuteen kuin teennäisyyteenkään - kumpikaan ominaisuus ei nimittäin olisi tällaisessa yhteydessä mikään yllätys.\nHenkilöt jäivät ehkä pikkuisen etäisiksi ja murhajutun loppuratkaisuun olisin kaivannut vähän enemmän potkua, mutta muuten ei ole moitittavaa. Borlún itsensä osalta loppukin oli sekä toimiva, kiinnostava että ajatuksiaherättävä.\nHerra Miéville on mielenkiintoinen tapaus: hän määrittelee itse tuotantonsa "weird fictioniksi" ja pyrkii viemään fantasiaa poispäin kliseisenä ja taantumuksellisena pitämästään tolkienilaisuudesta. Hän on myös kertonut aikovansa kirjoittaa kirjan jokaisesta genrestä, niin että jokaisessa on kuitenkin mukana jokin fantasia-/muu kummallisuuselementti. The City & The City siis on noir-henkinen dekkari, ja hoideltuina ovat myös mm. meriseikkailu ja klassinen western. Kyseessä tuntuu olevan sekä lahjakas että kunnianhimoinen kirjailija, jonka muuhunkin tuotantoon varmasti jossain vaiheessa tutustun!\nEnsimmäinen lause: I could not see the street or much of the estate.\nUlkoasu: Ei ehkä mitenkään erikoinen, mutta synkeän tyylikäs ja kirjaan sopiva. Skannaus ei näköjään tee oikeutta kiiltäville kohokirjaimille. Kannen kuva: Anne Laure Jacquart/Arcangel Images\nKustantaja Pan Books 2010 (1. julk. Macmillan 2009), 373 s.\nLähettänyt Satu Ekoluoma klo 21.03 2 kommenttia:\nTunnisteet: dekkarit, englanninkieliset, hankalat luokiteltavat, oma ostos, spefi, ulkomaiset romaanit, World Fantasy Award\nLähettänyt Satu Ekoluoma klo 10.05 3 kommenttia:\n14. Suosikkikirjani suosikkikirjailijaltani\nNo, Jääskeläisen kohdalla valinnanvaikeutta ei ole, koska olen ehtinyt lukea vain Lumikko ja yhdeksän muuta. Wintersoniltakin Intohimo on hyvin selkeä ykkössuosikki. Mutta Saramagolta lukemistani kirjoista pidin molemmista niin eri tavoin, että valinta on hyvin hankala: Kertomus sokeudesta oli hyvin hätkähdyttävä ja ajatuksia herättävä, Toinen minä leikkisämpi mutta yhtä lailla vaikuttava. Äh, niiden välillä en osaa päättää. Makine-vaihtoehdoista Vera sekä Maa ja taivas ovat myös hyvin tasavahvoja, mutta ehkä jälkimmäinen on vielä ihan pikkuisen mieluisampi.\nTässä sekalainen lista ilman sen kummempia perusteluja, koska useinkaan en niitä edes osaisi kertoa:\nJason Goodwinin kirjojen Yashim Togalu\nEddingsin Belgarath (tai ehkä Beldin vielä vähän enemmän)\nPiin elämän Pii\nSookie Stackhousen miesseuralaiset Bill, Eric ja Alcide\nStone's Fallin John Stone\nJa vastaava lista naisista:\nThe Helpin naiskolmikko, varsinkin Minny\nEnsimmäisen Adamsberg-dekkarin merentutkija Mathilde\nminäkertojanainen Anna Gavaldan novellista Pieniä saintgermainilaisia harrastuksia\nWintersonin Intohimon Villanelle\nLisey Kingin Liseyn tarinasta\nFingerporin Rivo-Riitta :D\nLähettänyt Satu Ekoluoma klo 10.00 6 kommenttia:\n11. Kirja jota vihasin\nKuten moni muukin on todennut, sana vihata on tässä kohtaa aika yliampuva. Ja vaikka puhuttaisiin ihan vaan inhoamisesta, niin sellaisenkin tunteen aiheuttavat kirjat jätän suosiolla kesken enkä kiusaa itseäni. Mainitaan tässä siis eräs turhauttavan huono kirja, jonka tulin lukeneeksi loppuun ihan vaan siksi että se kävi niin nopeasti. G. P. Taylorin nuorille suunnattu fantasiakirja Varjonmanaaja on kökkö, teennäinen ja tekopyhä. Jotta ärsytys olisi täydellinen, kääntäjä on vielä suomentanut esim. kylien nimiä niin että ne kuulostavat todella typeriltä, ottaen huomioon että ne sijaitsevat Englannissa. Lopulta tämän lukunautinnon kruunasi se, että kirja loppui ihan kesken ja olisi pitänyt lukea vielä jatko-os(i)akin saadakseen jutun päätökseen. Enpä ole lukenut.\n12. Kirja jota rakastin ennen mutta en enää\nIhan täysin tähän sopivaa kirjaa ei taida olla. Toki vaikkapa Nummelan ponitalli -sarjan lukeminen tuskin olisi tällä ikää samanlaista kuin silloin joskus, mutta ei se silti oikein tunnu sopivan otsikkoon. Joten vastaan tähän genrellä, jota en ole ikinä rakastanut mutta joka noin kymmenen vuotta sitten tuntui hyvin kiehtovalta. Nyt olen siitä kuitenkin kasvanut aika reippaasti yli. Todennäköisesti aiemmin mainitun Coelhonkin tuotanto olisi uponnut huomattavasti paremmin silloin nuorempana, sillä puhun sellaisista korkealentoisen henkisistä "elämäntaito-oppaista" kuin vaikkapa James Redfieldin Yhdeksän oivalluksen tie. Nykyään lähinnä tympii jos jokin kirja vähänkään meinaa vivahtaa siihen suuntaan.\nSuosikkikirjailijoideni joukko on jonkinlaisessa murrosvaiheessa. Sellaisessa, että olen löytänyt kirjailijoita joiden kirjoista pidän todella paljon, mutta joilta olen kuitenkin ehtinyt lukea sen verran vähän että tuntuu vähän tyhmältä sanoa heitä suosikkikirjailijoikseni. Mutta sanon silti. Kaikkien näiden neljän kanssa on käynyt niin, että olen rakastunut heidän tekstiinsä ensimmäisellä sivulla ja ollut ensimmäisen luetun kirjan jälkeen varma, että haluan lukea heiltä kaiken:\nSaramagon tyyli herättää monissa aika ristiriitaisia tunteita, mutta syystä tai toisesta se sopii omaan makuuni täydellisesti! Pidän kovasti myös kirjojen vähän kieroista ideoista.\nLuettuina: Toinen minä, Kertomus sokeudesta\nHyvin, hyvin kauniita kirjoja! Venäläisyys ja ranskalaisuus sulautuvat tyylikkäästi yhteen.\nLuettuina: Venäläisiä unelmia, Vera, Maa ja taivas\nHaasteen ykköskohdassa jo hehkutinkin sitä kuinka kaikki kolahti täydellisesti ensikosketuksessani Wintersoniin.\nLuettuina: Intohimo, Majakanvartija\nVaikka olenkin lukenut Jääskeläiseltä vasta yhden kirjan, se oli kaikin puolin sellainen napakymppi että voin hyvillä mielin laittaa hänet tälle listalle!\nLuettuna: Lumikko ja yhdeksän muuta\nLähettänyt Satu Ekoluoma klo 17.34 Ei kommentteja:\n8. Yliarvostettu kirja(ilija)\nBrasilian suuri guru Paulo Coelho on päässyt esille monen muunkin vastauksissa, niin hyvässä kuin pahassakin, ja tällä kertaa taas siis mollataan. :) Olen lukenut häneltä kolme kirjaa. Kun luin Alkemistin ja Veronika päättää kuolla, totta puhuen kyllä pidin lukemastani. Vasta jälkeenpäin kirjojen jättämät muistikuvat alkoivat ärsyttää. Muka olevinaan niin viisasta ja henkevää tekstiä, mutta enpä nyt tiedä. Viimeinen pisara oli Paholainen ja neiti Prym, joka on mielestäni aivan turhanpäiväistä kuraa. Toisaalta kyllä pystyn ymmärtämäänkin Coelhon menestyksen, mutta ottaa vain vähän päähän että tällaisia kirjoja myydään niin paljon, kun maailmassa sentään on melkoinen määrä kirjoja/kirjailijoita, jotka mielestäni olisivat sen huomattavasti paremmin ansainneet...\n9. Kirja jota päädyin vastoin ennakko-odotuksia rakastamaan\nKoska haluan lukea vain kirjoja joista itse olen kiinnostunut, on hyvin epätodennäköistä että tarttuisin kirjaan josta en lainkaan odota pitäväni. Mutta toisinaan kiinnostukseen sulautuu myös epäilyksiä, ja monesti olenkin saanut ilokseni huomata, että pidän jostain kirjasta huomattavasti enemmän kuin olisin osannut odottaa. Niin kävi esimerkiksi Leena Krohnin todella kiehtovan Tainaronin kanssa. Ostin kirjan puoli-ilmaiseksi alesta pyöriteltyäni sitä aika pitkään käsissäni; vaikutti aika oudolta, mutta kuitenkin sitten riittävän kiinnostavalta lähteäkseen mukaani - onneksi! Aivan mahtava kirja, viime vuoteni parhaimmistoa!\nToistaiseksi olen lukenut vain kourallisen klassikoita, joista voiton vie Ernest Hemingwayn Vanhus ja meri. Usein tuskaisen tylsäksikin moitittu, mutta minulle se oli täynnä vähäeleisen hiljaista voimaa.\nLähettänyt Satu Ekoluoma klo 14.15 8 kommenttia:\n5. Kirja joka tekee iloiseksi\nTietysti minkä tahansa hyvän kirjan lukeminen tekee omalla tavallaan iloiseksi, mutta sellaiset kirjat, jotka kuplivat elämäniloa, ovat totta puhuen lukemistossani aika harvassa. Katselin hyllyäni miettien, että mikä oikein voisi sopia tähän, ja silmiini osui Anna Gavaldan novellikokoelma Kunpa joku odottaisi minua jossakin. Siinä kyllä käsitellään myös surullisia ja traagisia aiheita, mutta siitä huolimatta tekstin kepeys tarttuu niin että tekisi mieli alkaa hyppelehtiä! :)\n6. Kirja joka tekee surulliseksi\nPidän paljon monista surullisista kirjoista. Haikean, kauniin surumielisen tarinan lukeminen tuntuu yleensä jotenkin puhdistavalta kokemukselta. Mutta Niels Fredrik Dahlin kirjassa Matkalla ystävän luo surullisuus meni liian pitkälle. Sitä oli ahdistavaa lukea.\nJa sitten ovat vielä ne kirjat, usein tositarinat, jotka ovat lähes sietämättömän pakahduttavia. Oman elämäntilanteen vuoksi suurin kauhistus ovat pienen lapsen kuolemasta kertovat kirjat. Yhden sellaisen olen lukenut, P. F. Thomésen Varjolapsen, jossa kirjailija kertoo pikku tyttärensä kuolemisesta sairauteen, miettii mitä tyttärestä on jäljellä ja mikä hän itse on menetettyään lapsensa. "Jos hän vielä jossain on, niin sanoissa."\nJos olisin uskaltautunut lukemaan Johanna Ervastin Jäähyväiset Einolle, uskon että se olisi mielestäni surullisin koskaan lukemani kirja. Toisaalta haluaisin sen lukea, mutta aina kun kirja tulee varoittamatta jossain vastaan, alkaa suorastaan puistattaa.\n7. Aliarvostettu kirja(ilija)\nTuntuu ehkä oudolta sanoa aliarvostetuksi kirjailijaa, joka jollain mittapuulla taitaa olla maailman menestyneimpiä. En edes tiedä onko käsitykseni aivan väärä. Ehkä häntä arvostetaan ihan tosissaan. Mutta mielikuvani nyt kuitenkin on se, että monet pitävät Stephen Kingiä lähinnä pelottelijana, menestyvien kauhutarinoiden kirjoittajana, eivätkä niinkään Kirjailijana isolla K:lla.\nNuorempana luin paljon Kingin kirjoja ja silloin etsinkin niistä juuri sitä jännitystä. Kun muutaman vuoden tauon jälkeen palasin hänen kirjojensa pariin saatuani Liseyn tarinan lahjaksi, heräsin vasta huomaamaan kuinka fantastisen hyvin hänen tekstinsä kulkeekaan! Kirja on kaikin tavoin todella hyvä. Sen jälkeen lukemastani Kalpeasta aavistuksestakin löysin paljon ihastelemisen aihetta. Asiasta on ollut puhetta aiemminkin ja silloin joku huomautti että Kingin laajassa tuotannossa on paljon kökköäkin tavaraa, mikä on kyllä varmasti totta, ja ihmehän se toki olisikin jos tuottelias kirjailija saisi uransa aikana ulos vain pelkkää huippulaatua. Joka tapauksessa odotan innolla että ehdin lukea muita Kingin uudempia tuotoksia - ja nimenomaan kaunokirjallisina teoksina.\nLähettänyt Satu Ekoluoma klo 18.23 2 kommenttia:\nParempi myöhään kuin ei milloinkaan! :) Tosin vaikka olisin aloittanut aiemminkin, olisin todennäköisesti kasaillut näitä isommiksi eriksi joka tapauksessa koska en olisi kuitenkaan ehtinyt joka päivä kirjoittelemaan. Mutta asiaan:\nTop kympinkin valitseminen vuodenvaihteessa oli tarpeeksi hankalaa, ja sitten pitäsi vielä saada yksi erotettua joukosta! Hmm. No, kyllä se taitaa olla Jeanette Wintersonin Intohimo. Siinä vaan iski juuri minuun ihan kaikki - kieli, tarina, henkilöt, tunnelma, Venetsian kuvaus...ah!\n2. Kirja jonka olen lukenut vähintään kolme kertaa\nUseampaan kertaan luetut ovat pääasiassa nuoruussuosikkeja, koska nykyään sitä aikaa kirjojen uudelleen lukemiseen ei valitettavasti tunnu mistään löytyvän. Moneen kertaan olen lukenut ainakin Luolakarhun klaanin, David Eddingsin kirjoja ja Arno Kotron Sanovat sitä rakkaudeksi. Mutta yli kolme kertaa? Uskoakseni ainakin Terry Kayn Valkoisen koiran varjon, joka on ihana, ja aivan varmasti ainakin vanhimmat Don Rosan Aku Ankka -albumeista. Niitä ei vaan voi lukea liian usein. :)\nLapsuuslukemisten puolelta täytyy ehdottomasti mainita Merja Jalon Nummelan ponitalli -sarja! Heppahulluna haalin kirjastosta lähinnä vain aiheeseen sopivaa luettavaa (plus Viisikoita, Neiti etsiviä sekä Tarzaneita), enkä missään vaiheessa ollut oikein kiinnostunut varsinaisista tyttökirjoista. Ensimmäisen (ja toistaiseksi ainoan) Montgomerynikin luin vasta blogin olemassaoloaikana!\nMyöhemmin luetuista sarjoista läheisiä ovat ainakin Untinen-Auelin Maan lapset ja Gabaldonin Muukalainen. Oikeastaan tekisi mieli nimetä Charlainen Harrisin Sookie Stackhouse -sarja suosikiksi ihan vaan siitä ilosta, että sain vielä lähes kolmikymppisenä hullaantua kuin parempikin teini! Ihanaa! 8)\nMutta sitä en ole vielä lukenut läheskään kokonaan, ja jos nyt hullaantumisesta puhutaan niin sitä on kyllä eniten aiheuttanut David Eddings Garion-kirjoillaan, ja niistä vielä se jälkimmäinen, vauhdikkaampana ja mielenkiintoisempana pitämäni osuus eli Mallorean taru. Se pitää lukea (vieläkin) uudelleen.\n4. Suosikkisarjani suosikkikirja\nNo miten niistä nyt muka voi valita? Enhän edes juurikaan muista mitä missäkin osassa tarkalleen ottaen tapahtuu. Äh. Sanotaan nyt vaikka että Murgojen kuningas, koska siinä viimein päästään sukeltamaan alueelle joka Belgarionin tarun aikaan oli suuri, salaperäinen, uhkaavan pahaenteinen paikka, ja löydetään sieltä hyvinkin yllättäviä asioita.\nLähettänyt Satu Ekoluoma klo 16.09 5 kommenttia:\nTakana on varsin keväinen talviloma Levillä: hiihdin, laskin mäkeä sekä suksilla että rattikelkalla (sekä kiskoin viimeksimainitun erinäisiä kertoja mäkeä ylös...), söin hyvin (moneen kertaan) sekä kävin kylpylässä ja islanninhevosvaelluksella (Kiitos Irpalle kavereineen!).\nKivaa siis oli, mutta nyt olen ihan jäljessä blogien lukemisessa - ja olettekin olleet 30 days of books -haasteen myötä hyvin tuotteliaita! :) Välillä kävin vähän kännykällä lueskelemassa jotain pahimpia vieroitusoireita lievittääkseni, mutta se yhteys ei ole niin huikean hyvä että olisin läheskään joka paikkaan ehtinyt. Aion hypätä mainittuun haasteeseen vielä itsekin mukaan ja mieluinen blogienluku-urakkakin siis odottaa, mutta ihan ensimmäiseksi täytyy juhlistaa synttäreitä arvonnalla!\nHuomenna, 10.4., on nimittäin blogini 2-vuotissyntymäpäivä. Ja siinä onkin syytä juhlaan, sillä nämä kaksi vuotta ovat olleet todella mahtavia, antoisia ja mielenkiintoisia, ja saaneet minut rakastamaan kirjoja ja lukemista vielä entistäkin enemmän! :) Synttärien kunniaksi järjestän arvonnan, jossa on kierrätyshenkisesti tarjolla omasta hyllystäni poimittuja kirjoja - käytettyjä siis kaikki. Voittaja saa valita neljä kirjaa tästä pinosta:\nSen verran omistushaluinen valitettavasti olen, etten mitenkään kykene saamaan itseäni luopumaan niistä ihan supermegahyvistä. ;) Mutta paljon hyvää on silti tarjolla: kirjoja joista pidin, kirjoja joista kuulisin mielelläni muidenkin mielipiteitä, ja vähän sellaisiakin joiden yleisesti tunnustettu hienous ei itselleni ihan auennut, ja jotka siis ovat ansainneet paremman kodin. :)\nPeter Cameron: Andorra\nTom Egeland: Ympyrän pää\nVikas Swarup: Tyhjentävä vastaus eli Kuka voittaa miljardin?\nChuck Palahniuk: Eloonjäänyt (Meten arvio)\nGil Courtemanche: Kigalin sunnuntait (Kustantajan esittely)\nAnna Quindlen: Mustelmilla (Rachellen arvio)\nKolme viimeistä olen lukenut ennen blogia (ja tykkäsin), joten linkitin ne muualle - muut löytyvät blogistani vaikkapa hakutoiminnolla tai Kaikki kirjat -välilehden kautta.\nVoittajalle siis lähetetään neljä hänen valitsemaansa kirjaa. Yksi arpa/osallistuja, ja sen voit lunastaa vastaamalla kommenteissa seuraavaan kysymykseen:\nMinkä kirjan lukemista et juuri nyt malttaisi millään odottaa?\nSellaisia kirjoja voi toki olla suunnilleen sata, mutta mainitse joku! :) Omasta puolestani vastaan, että Pasi Ilmari Jääskeläisen Taivaalta pudonnut eläintarha. Olen himoinnut sen lukemista jo kuukausikaupalla, mutta miten aina muka voikin tulla jotain muuta!!! Nytkin olen onnistunut hamstraamaan kirjastosta pinon joka pitäisi ensin hoidella pois alta. Mutta kyllä mä vielä siihen pääsen käsiksi... :)\nArvonnan suoritan lauantaina 23.4.\nOnnea matkaan ja kiitos niin vanhoille kuin uusillekin lukijoilleni seurasta tähän asti!\nLähettänyt Satu Ekoluoma klo 12.39 40 kommenttia:


Nyt se on varmaa: Niklas Salo tekee paluun pässipaitaan - Itä-Savo\nNyt se on varmaa: Niklas Salo tekee p...\nJulkaistu 7.1.2019 12:44\nNyt se on varmaa: Niklas Salo tekee paluun pässipaitaan\nKaksi edellistä kautta SaPKossa pelanneen Niklas Salon sopimus Pelicansin kanssa purettiin ja hyökkääjä palaa loppukaudeksi Savonlinnaan.\nNiklas Salo on kiusannut SaPKoa tällä kaudella Peliittojen riveissä. Hyökkääjä palaa SaPKoon loppukauden kattavalla sopimuksella.\nSaPKo vahvistaa hyökkäyskalustoaan, kun Niklas Salo tekee paluun pässipaitaan. Salon sopimus kattaa loppukauden Savonlinnassa.\nSalo siirtyi täksi kaudeksi Pelicansin riveihin, mutta ei päässyt murtautumaan liigamiehistöön. Salo on pelannut lähes koko kauden Peliittojen riveissä Mestistä, ja kantoi joukkueensa kultakypärää tehoin 12+6=18.\nPelicans tiedotti sopimuksen purusta aiemmin maanantaina.\n—Salon kohdalla suunnitelmamme olivat, että miehelle löytyy sopiva ruutu liigamiehistöstämme. Näin ei kuitenkaan käynyt, joten päädyimme pelaajan kanssa keskusteltuamme tähän ratkaisuun. Haluamme kiittää Saloa palveluksista ja toivotamme miehelle tsemppiä jatkoon, urheilutoimenjohtaja Janne Laukkanen perustelee seuran tiedotteessa.\nSaPKossa Salo oli voittamassa Mestiksen mestaruutta keväällä 2017 ja pronssia kaudella 2018


Portsari-Jaakon kokema kourinta poiki vilkkaan keskustelun – taksikuskille sateli ronskeja ehdotuksia takapenkin neideiltä - Työelämä - Ilta-Sanomat\nPortsari-Jaakon kokema kourinta poiki vilkkaan keskustelun – taksikuskille sateli ronskeja ehdotuksia takapenkin neideiltä\nKuva: Colourbox, Janne Aaltonen\nJulkaistu: 18.9.2018 20:19\nIS kertoi eilen järjestyksenvalvoja Jaakosta, joka tulee työssään jatkuvasti naisten kourimaksi. Jaakolle sataa tukea muilta portsareilta, vartijoilta ja taksikuskeilta.\nJärjestyksenvalvojana yökerhoissa työskentelevä Jaakko toivoisi, että julkisuudessa puhuttaisiin enemmän naisten miehiin kohdistamasta seksuaalisesta häirinnästä. Hän kehuu suurimman osan asiakkaista käyttäytyvän hienosti humalassakin. Sitten on niitä, joiden käytöksessä olisi parantamisen varaa.\nLue lisää: Järjestyksenvalvoja Jaakko kertoo humalaisen naisen rivosta tempusta ravintolassa – ”Tuumasin, että ei tämä kuule niin toimi”\nNimimerkki Vartija on huomannut saman.\n– Työskentelin nuorempana vartijana opiskeluideni aikana ja ei riitä yhden käden sormet laskemaan tapauksia, joissa naiset (asiakkaan oma henkilökunta) ovat fyysisesti kosketelleet tahtomattani, nimenomaan haaroista tai takamuksesta puristaen. Koin esimerkiksi varsin ikäväksi, kun 50-vuotias nainen puristeli ja kommentoi takamustani useampaan otteeseen herkkupalaksi. Mutta ei näistä asioista puhuta mitään.\nNimimerkki Ex-poke muistuttaa, että heilläkin on vaimot ja perheet.\n– Todella yleistä yöelämässä tämä naisten harjoittama häirintä ja kuulee yhtä jos toista solvaavaa kommenttia, kun ei pokeja kiinnostakaan naisten lähentelyt. Meilläkin on vaimot ja perheet ihan yhtä lailla kuin muillakin.\nVäijy on saanut kuulla myös kommentteja.\n– Vartijana ja järjestyksenvalvojana työskennellessäni olen kuullut useasti kommentteja takapuolestani ja muitakin ehdotteluja. Itse koen ne ehkä hieman imartelevina, mutta pikkujoulukaudella erityisesti korostuu vanhemman naisväen (40–50-vuotiaat) ehdottelut ja puristelut, jotka miellän sopimattomiksi ja epämiellyttäviksi.\nJvjvjv on työskennellyt pitkään järjestyksenvalvojana.\n– Itsellä järjestyksenvalvojan arkea takana vajaa 10 vuotta ja tänä vuonna tuli ensimmäinen kerta vastaan, kun noin 50-vuotias nainen tuli nuolaisemaan kaulasta. Kaikenlaista kourimista ja ehdottelua tulee viikoittain, mutta jotenkin olen asennoitunut asiaan siten, että se nyt vaan kuuluu alaan.\nFriidu muistuttaa, että toista pitää kunnioittaa.\n– Naiset, jotka käyttäytyvät näin ravintolassa ansaitsevat porttikiellon. Sama pätee myös miehiä. Toista ihmistä täytyy kunnioittaa eikä mennä iholle. Yhteisestä sopimuksesta voi vierastakin halata.\nTommi ja Snakekake ottavat kantaa koko tematiikkaan.\n– Ei se naisten tekemä seksuaalinen häirintä ole yhtään harvinaisempaa. Naisille vain sallitaan vaikkapa vähän törkeän läpän heitto ja mies ei sitä seksuaalisena häirintänä pidä, sama läppä miehen suusta olisi naisille seksuaalista häirintää. Näin se vaan menee.\n– Jeps, hieman yleistäen näihin kommentteihin: Jos nainen olisi jossain alasti, ja mies tuijottaisi häntä, olisi mies pervo. Mutta jos mies olisi alasti, ja nainen tuijottaisi häntä, olisi mies pervo. Ensimmäisessä tapauksessa naisella olisi oikeus olla alasti, kun hän näin haluaa, mies tuijotuksellaan häiritsee seksuaalisesti. Toisessa tapauksessa mies alastomuudellaan häiritsee naista seksuaalisesti.\nPitkän linjan taksikuski kieltäytyi naisasiakkaidensa tarjoamasta ”maksusta”.\n– Eräänä iltana, viime syksynä, vein neljä nuorta päihtynyttä naista helsinkiläiseen yökerhoon. Maksun perinnän yhteydessä kolme heistä halusi välttämättä suudella minua. Olin ollut ”niin ihku” kuljettaja. Kun kieltäydyn kunniasta, sain kuulla olevani homo kun ei riksaksi kelvannut NAISEN suudelma. Sanoin neideille että mitenkäs #metoo-kampanja" suhtautuisi, jos kyseessä olisi naiskuljettaja ja päissään olevat miesasiakkaat toimisi heidän tavallaan. Vastaus tuli kuin apteekin hyllyltä ”SE olisi aivan eria asia! Olet selvästikin HOMO!”, nimimerkki 30 vuotta pirssissä kertoo.\nSamaa on kokenut nimimerkki Hakiksenkuski.\n– On kokemusta taksikuskin vuosista. Varsinkin perjantai- ja lauantai-iltoina, kun kapakat suljettiin. Kyllä siinä lirkuteltiin. Ihan kuin taksikuski oli se viimeinen sauma ja välillä ihan suoraan ehdotettiin sänkyyn menemistä. Kyllä oli nyrpeät ilmeet naisilla, kun ei ollutkaan flaxia.\nNimimerkki Sisar rento valkoinen on huomannut hoitoalalla vastaavaa.\n– Olen itse nainen, mutta olen ollut hoitoalalla tilanteissa, joissa rempseät iäkkäämmät hoitajat käyttäytyvät sopimattomasti nuoria ”hoitopoikia” kohtaan. On ollut takamuksen puristelua, liiallista halailua ja todella ronskeja seksipuheita, ulkonäön arvostelua, hauiksen hivelyä yms. Asioita ja puheita, jotka takuulla ylittää sopivuuden rajat monin verroin. Poikaraukat sitten naama punaisena kestää vaan näitä. Eräässä hoivakodissa jopa esinainen osallistui samaa hommaan. Itse otin näitä puheeksi, mutta kuittaus oli "huumoria pitää kestää”. Poikien kanssa otin kahden kesken puheeksi, ettei tuollaista tarvi sietää, mutta kokivat kaikki, ettei siihen kehtaa puuttua. Vaihtoivat vaan työpaikkaa... Toivoisin, että asiaan puututaan ja hyvä kun on julkista keskustelua myös tästä.


Alpo Suhonen: "Pelasimme päivät ja yöt"\nAlpo Suhonen: ”Pelasimme päivät ja yöt”\nmaanantai 14.01.2008 klo 12:46\nAlpo Suhonen vietti lapsuudessaan paljon aikaa mammalassa Forssassa. Ei ihme, että hän osti sieltä muutama vuosi sitten itselleen talon.\nAlpo Suhonen syntyi Erkki ja Kirsti Suhosen perheen esikoisena Valkeakoskella kesällä 1948. Isä toimi tehdaskaupungissa liha- ja sekatavarakauppiaana, ja äiti oli kotiäiti. Pari vuotta myöhemmin perheeseen syntyi Kimmo, ja kolmetoista vuotta myöhemmin Antti.\n– Kun olin kouluiässä, muutimme isän työn takia usein paikkakunnalta toiselle. Asuimme muun muassa Kankaanpäässä, Hyvinkäällä, Paimiossa, Niinisalossa ja Lopella. Koska paikkakunnat ja koulut vaihtuivat tiuhaan, lomat äidin vanhempien, mamman ja papan, luona Forssassa ja mökillä Tammelassa tulivat minulle tärkeiksi.\n– Muistan vieläkin, kun menimme veneellä Saaren kansanpuiston kesäteatteriin. Teatteriohjaaja Vivica Bandler oli ohjannut sinne Seitsemän veljestä.\nAlpo oli 13-vuotias, kun Suhoset asettuivat Poriin. Jalkapallo ja jääkiekko imaisivat nuoren miehen täysin.\n– Pelasimme kavereitten kanssa päivät ja yöt. Olosuhteet eivät olleet hääppöiset. Kiekkoa lätkittiin ulkojäillä, joita jäädytettiin monesti itse. Mailojakin tehtiin ensin itse, mutta sitten alkoi tulla ensimmäisiä tehdasvalmisteisia mailoja, hanskoja ja kypäriä. Sirius-merkkinen maila oli kova sana.\n– Vapaa-aikana ei harrastettu pelkkää urheilua, vaan myös teatteria ja kirjallisuutta. Urheiluseurojen, seurakunnan ja partion nuorisotoiminnassa yhdistyivät kasvatuksellinen, sosiaalinen ja uskonnollinen eetos. Se oli henkistä ja fyysistä kansansivistystä, Alpo Suhonen sanoo modernia taidetta täynnä olevassa vanhassa talossaan Forssassa.\nAlpo oli Porin lyseon viidennellä luokalla, kun hänet valittiin nuorten kiekkoilijoiden maajoukkueleirille. Koulusta ilmoitettiin, ettei poika saa lomaa, koska on niin huono oppilaskin. Alpo suivaantui ja lähti leirille, jolta palattuaan jatkoi koulua Porin yhteislyseossa.\n– Sitten sain kutsun lähteä pelaamaan Jokereihin. Olin vuoden verran Helsingissä ja kävin siellä Karjalan yhteiskoulua. Kun ylioppilaskirjoitukset lähestyivät, opettajakunta vaati, ettei minua päästetä kirjoittamaan, koska en ollut ollut koulussa sataakaan päivää.\n– Rehtori Matti Kohvakka oli kuitenkin puolellani ja antoi yrittää. Sain ylioppilaslakin, Ape Suhonen myhäilee ja lisää, että 60-luvulla urheiluun suhtauduttiin ihan oikein. Silloin pidettiin tärkeänä, että nuori käy koulunsa loppuun ja hankkii ammatin.\nSuhonen toteaa, että urheilu säästi hänet puberteetin depressiolta. Urheilun lisäksi myös musiikki innosti.\n– Vuosi 1966 oli mahtava. Minulla oli ensimmäinen kunnon tyttöystävä, sitten perustettiin Porin Jazz ja Yyterissä esiintyi The Rolling Stones. Minulta menivät jalat alta. Beatlesia diggasivat hyvikset ja Rollareita pahikset. Valitsin Rollarit, koska jääkiekkoilijana katsoin kuuluvani enemmän pahiksiin.\nNuoruudessaan Alpo ehti pyöriä myös Vanhalla ylioppilastalolla Helsingissä.\n– Tunnen itseni henkisesti voimakkaasti 60-lukulaiseksi. En politiikan takia, vaan siksi, että 60-luvulla suomalainen kulttuuri vapautui. Se oli jonkinlainen sotaisien lasten traumaattinen purkaus.\nPerheartikkelit - 13:09\nSuomalaiset rakastavat makkaraa - lihamestari varoittaa klassikkovirheestä grillatessa\nOuto keskustelu fanin kanssa - Ariana Grande kehuskelee miesystävänsä varustuksella


Lataa peli Bonnie & Clyde - palapeli Android Samsung GT i5500\nGSM 900/1800/1900, 3G Suoritin: Qualcomm MSM7227, 600Mhz\nAukioloajat valmiusaikaa:520:00 tuntia:minuutti\nAukioloajat puheaikaa:9 tuntia\nPaino 101 gramma\nBonnie & Clyde - palapeli\nBonnie Clyde - Puzzle - jatkuvasti kehittyvä hanke, jossa vakuutus kehittäjä on säännöllinen uuden, ainutlaatuista tasoa. Meidän tapauksessamme, Bonnie ja Clyde - tämä ei ole legendaarinen pari pankkirosvoja ja murhaajia, ja pentu ja akvaariokaloja. Eared merkki usein juosta lemmikkieläinten tallentaa etsiä pitkään hänen tyttöystävänsä, hänen suuri ilo. Outo ystävyys ja edelleen jatkaa, jos ei ostanut yhden kaunis, ja edessä Clyde eivät asettaneet tehtävä - löytää hänet. Nyt, uskollinen ystävä sinun täytyy tarkastella kussakin paikassa Poteryashka.\nRatkaise palapelit, huolellisesti tarkastaa joka kolkassa, etsiä tuotteita verkossa, näyttää reaktio, ajatella miten parhaiten pelastaa kohde orjuuden ja paljon, paljon muuta. Näissä seikkailuja erottamattomia ystäviä, jossa ei vain käydä, mutta se on aina hauskaa.\napk41.24 MBversio 1.3\nkissat, palapelit, pelastus,\nHelmiä of War\nEvolution 2048 pulmapeli


Tulevaisuus – Reijo Karhinen – Tulevaisuusorientoitunut uudistaja, vuorineuvos, työelämäprofessori\nJohtaminen, Kestävä kehitys, Reijo Karhinen, Suomi, Talous, Tulevaisuus, Uudistuva Suomi\nKohti tulevaisuuskestävää Suomea\n- Johtaminen, Kestävä kehitys, Reijo Karhinen, Suomi, Talous, Tulevaisuus, Uudistuva Suomi\nSuomi on hyvä maa. Se oli sitä ennen eduskuntavaaleja ja myös niiden jälkeen. Uskon, että Suomi on hyvä maa myös alkavan vaalikauden jälkeenkin. Tulevina viikkoina valmisteluun nousee uuden hallituksemme ohjelma. Iso kysymys on, tuleeko siihen sisältymään nykyajan vaatimaa riittävää intohimoa uudistaa yhteiskuntaamme rohkeasti ja tulevaisuuskestävästi. Hyväkin voi olla aina vaan parempi.\nHyvinvointiyhteiskuntamme luo turvallisuutta ja luottamusta tulevaan. Väärä hyvänolon tunne tai edellisen vaalikauden hallituksen pääpuolueen kohtalo ei saa luoda pelkotilaa, joka estäisi keskeisten poliittisten päättäjien liikkumisen myös epämukavuusalueillaan. Yksi hyvän maan keskeinen ominaisuus on, että se tarjoaa suotuisat olosuhteet yrityksille ja niiden onnistumiselle työn tarjonnassa.\nMielellään näkisin, että uusi hallitusohjelmamme nimettäisiin otsikolla: ”Kohti tulevaisuuskestävää Suomea” Millainen on minun tulevaisuuskestävän Suomen kivijalka?\nOsaava. Suomen menestyksen perusta on osaamisessa. Se on vahvuutemme, jonka eteen joudumme lähivuosina ja vuosikymmeninä tekemään rajusti töitä. Jo nyt on nähtävissä, miten osaamispääomasta on tullut merkittävämpi niukkuustekijä kuin euromääräisestä omasta tai vieraasta pääomasta. Osaavasta työvoimasta on laajalti pulaa. Työn murros koskettaa jokaista suomalaista tavalla tai toisella ja samalla se on merkittävä haaste suomalaiselle osaamiselle. Huomisen osaamisen turvaamiseksi meidän on nopeasti arkipäiväistettävä sekä luotava sisältö toimenpideohjelmineen jatkuvan oppimisen toimintamallille. Kansallisen osaamispääoman – laajasti ymmärrettynä – kasvattaminen on nostettava yhteiseksi strategiseksi painopistealueeksi.\nUudistuva. Edelläkävijyys vaatii edelläkävijän asennetta niin yritysjohdolta kuin tulevalta poliittiselta hallitukselta. Globaalissa maailmassa käydään nyt myös valtioiden välistä kisaa kyvystä uudistua. Kaikkialla on rakenteita ja normeja, jotka ovat syntyneet maailmaan, jota ei enää ole. Meillä Suomessa on jäänyt aivan liian vähälle yhteinen pohdinta yhteisestä tulevaisuudenkuvastamme. Mikä on se toimintaympäristö, jonka kohtaamme ja minkä roolin Suomi haluaa siinä viitekehyksessä itselleen rakentaa. On muistettava, että yritykset rakentavat visionsa kansakunnan vision ympärille, joten on välttämätöntä, että tuleva hallitusohjelma luo riittävää näkemystä, vakautta, pitkäjänteisyyttä ja uskottavuutta.\nUutta teknologiaa laajasti hyödyntävä. Meneillään olevassa neljännessä ja teknologiavetoisessa teollisessa vallankumouksessa Suomi on vahvuuksiensa kautta paalupaikalla tai ainakin sen tuntumassa. Katsoessamme tulevia vuosikymmeniä, globaalissa kilpailussa pärjäävät ne maat, jotka ovat vahvuuksiensa mukaan edelläkävijöitä uusien teknologioiden kehittämisessä ja soveltamisessa. Tekoäly, alustatalous ja erilaiset innovaatiot materiaaliteknologioissa tulevat sekä mullistamaan nykyisiä elinkeinoja että luomaan uudenlaisia talouden ajureita. Suomesta on rakennettavissa Euroopan johtava tekoäly-, digitalisaatio- ja alustatalousmaa, jossa yksityinen yritystoiminta menestyy ja julkinen sektori tukee innovatiivisen toimintaympäristön rakentumista. Kansallisen tekoälyohjelman loppuraportti Edelläkävijänä tekoälyaikaan (14.3.2019) on ansiokas ja kunnianhimoinen. Positiivinen valonpilkahdus.\nVastuullinen ja oikeudenmukainen. Suomalainen arvomaailma tukeutuu isosti vastuullisuuteen ja oikeudenmukaisuuteen. Arvoina nämä ovat vahvuutemme ja niistä meidät tunnetaan. Tulevaisuuskestävä Suomi on vastuullisten ja oikeudenmukaisten päätösten Suomi. Ne kattavat laajalti koko elämän kirjomme. Heikoimmista huolehtimisen ja hyvinvointiyhteiskunnan terveiden periaatteiden kunnioittamisen. Nyt ja lähivuosikymmeninä päähuomion saa ja yli kaiken nousee ilmastonmuutoksen estäminen. Tässä vakavaakin vakavammassa teemassa koetellaan kansakuntamme vastuullisuutta aivan uusissa mittasuhteissa. On suorastaan surullista, että keskustelumme ilmastoinmuutoksesta kulminoituu niin vahvasti syyllistämiseen. Ilmastonmuutoksen ehkäisyä koskevat kirjaukset hallitusohjelmassa tulisi olla rohkeat mutta samalla pääosin koko kansakunnan hyväksymät.\nLuottamuspääomaa kasvattava. Me suomalaiset luotamme toisiimme tavalla, joka on eurooppalaista huippua. Tämä on pienen kansakunnan etu ja vahvuus, sillä osaamispääoman ohella uudistuminen vaatii rakennusaineekseen luottamuspääomaa. Luottamusta tulevaan pohjustetaan onnistuneella vuorovaikutuksella. Uudistuvassa maailmassa tiedolla on valtava uuden liiketoiminnan ja ansainnan voima. Datatalous rakentuu tasepohjaista liiketoimintamaailmaa selvästi enemmän luottamuspääoman varaan. Tulevaisuuskestävässä Suomessa luottamuspääoma on edelleen osa sopimisen ja sopimuksissa pitäytymisen kulttuuria mutta myös entistä vahvemmin avoimen datan vaatimaa eettisyyden korostamista.\nTaloudeltaan terve. Huolimatta, että taustani viittaa vahvasti pankkitoimintaan, edustan kantaa, että mikään sukupolvi ei voi elää yli varojensa. Emme saa synnyttää velkaa, joka jää tulevien sukupolvien rasitteeksi. Tulevaisuuskestävän Suomen talous rakentuu työnteon, yrittämisen ja omistamisen kannustavuuteen.\nTiivistäen kuvaamani tulevaisuuskestävä Suomi on sellainen, jollaisen haluamme rakentaa omille lapsillemme ja heidän jälkeensä tuleville. Tasavaltamme presidenttiä, Sauli Niinistöä siteeraten: ”Nuoret vaativat tämän päivän päätöksentekijöiltä uudenlaista päättäväisyyttä. Heidän ääntään on kuultava, sillä he ovat todellisia asianomistajia”\nThe post Kohti tulevaisuuskestävää Suomea appeared first on Bonfire.fi.\nDialogi, rohkeus, Tulevaisuus, Uudistuva Suomi, visio\n- Dialogi, rohkeus, Tulevaisuus, Uudistuva Suomi, visio\nDialogi, joukkoistaminen, kannattava ruoantuotanto, ruokaselvitys, Tulevaisuus\n- Dialogi, joukkoistaminen, kannattava ruoantuotanto, ruokaselvitys, Tulevaisuus\nkorkeakoulu, koulutus, osaaminen, Tulevaisuus, yhteistyö, yliopisto\nKorkeakoulu on tulevaisuuteen katsova strateginen kumppani\n- korkeakoulu, koulutus, osaaminen, Tulevaisuus, yhteistyö, yliopisto\nTalouskasvu sekä panostus tutkimukseen ja tuotekehitykseen korreloivat keskenään ja juuri ne rakentavat tulevaisuutta. Hyvinvointivaltion ylläpitäminen vaatii korkean työllisyysasteen ohella korkeaa työn tuottavuutta, joka puolestaan vaatii korkeaa osaamisen tasoa.\nOngelmana on, etteivät yritykset ja korkeakoulut ole heränneet hyödyntämään keskinäisen yhteistyön kaikkia mahdollisuuksia.\nOlen pitkään seurannut korkeakoulukenttää. Liikesivistysrahaston hallituksen puheenjohtajana sekä OP:n pääjohtajana olen ollut mukana päättämässä laajalla rintamalla tutkimuksen rahoituksesta. Aloittelevana työelämäprofessorina tiirailen kenttää nyt toiselta puolen pöytää.\nPienenä maana Suomen erityisvahvuus on ollut korkea osaamisen taso. Työn murroksen edetessä vauhdilla meidän on nostettava osaamisen uudistaminen uudeksi vahvuusalueeksemme. Tämän tahtotilan toimeenpanoon tarvitsemme eri sektoreiden yhteistyötä. Tämä varmistaa kehitystyön relevanssin ja edelläkävijyyden.\nKorkeakoulut tarvitsevat koko potentiaalinsa hyödyntämiseen yhteiskunnan muiden toimijoiden tukea. Nimenomaan yritysten rooli kaikkia osapuolia hyödyttävän osaamisen synnyttämisessä ja kehittämisessä sekä korkeakoulujen ulkoisena kirittäjänä on erityisen keskeinen. Täten on tärkeää, että korkeakouluyhteistyö on yritysten yhteiskuntavastuuagendalla korkealla.\nSuomen menestystarinan jatkaminen edellyttää vastuun jakamista\nKoulutusleikkaukset ovat lyhytjänteistä toimintaa, mutta samalla ravisteleva herätys kaikille. Yrityksille tiiviimpi korkeakouluyhteistyö luo kolmea kilpailutekijää:\n1) Tulevaisuuden osaajien tietotaidon tunnistaminen ja siihen vaikuttaminen on elintärkeää tilanteessa, jossa osaaminen on niukkuustekijä. Yliopistojen riippumattomuuden rajoissa elinkeinoelämän edustajia tulee saada mukaan uusien koulutusohjelmien suunnitteluun.\n2) Turbulentissa maailmassa tarve näkemyksellisyyttä edistävälle tutkimusyhteistyölle kasvaa, erityisesti kun pyrimme ymmärtämään tulevaisuuden ilmiöitä.\n3) Tuloksellisella yhteistyöllä turvaamme laadukkaan korkeakoulukentän olemassaolon ja samalla luomme paremmat edellytykset toimintaympäristömme taloudelliselle ja henkiselle hyvinvoinnille. Näemme sen hyvin Suomen sisälläkin: korkeakoulujen asuttamat seutukunnat kehittyvät ja kasvavat.\nErityisesti tekoäly ja digitalisaatio ovat teemoja, joihin on etsittävä ratkaisuja nopeasti ja yhdessä. Yritysten tulisi pohtia esimerkiksi sitä, olisiko mahdollista avata rohkeammin asiakastietoja tutkimukselliseen käyttöön. Se on valtava uusi mahdollisuus, jossa tärkeää roolia näyttelee etiikka.\nKorkeakoulujen tavanomaisen koulutuksen ja tutkimuksen lisäksi yritysjohdon katseet tulisi suunnata aikuiskoulutukseen ja jatkuvaan oppimiseen. Uudet yhteistyömuodot huutavat innovatiivisia kehittäjiä. Yritysten rahoittamat professuurit ja täydennyskoulutus ovat oikeita askeleita kohti tervettä yhteistyötä.\nLahjoittamisen ja vastaanottamisen kulttuuria vaaditaan\nKoen, että Suomessa ei ole tarpeeksi sektoreiden välistä yhteistyön kulttuuria. Aktiivinen ja jatkuva keskusteluyhteys ja erilaiset yhteiset hankkeet ylläpitäisivät paremmin tuntumaa puolin ja toisin. Monia yrityksiä motivoi tieto siitä, miten rahoitusvarat käytetään ja monia yliopistoja tieto siitä, miten tutkimustietoa sovelletaan.\nKorkeakoulujen tulisi institutionalisoida koko lahjoitustoiminto. Näin niillä olisi kokoaikainen näkemys ja suhde elinkeinoelämään. Oman kokemukseni perusteella helpointa on ollut tarttua tarjouksiin, jotka yliopisto on räätälöitynyt tarkkaan juuri edustamalleni organisaatiolle sopivaksi.\nElinkeinoelämän tulee ymmärtää, että korkeakoulut voivat parhaimmillaan olla strategisia kumppaneita. Ne täydentävät yritysten omia resursseja. Korkeakouluista löytyy paljon osaamista, jota ei tarvitse itse hankkia. Yhteistyöhön sijoitettu raha ja aika on kokemukseni mukaan vastikkeellista.\nMolempien osapuolten on viestittävä omat tavoitteensa selkeästi – vain tämän jälkeen voidaan löytää yhteiset ja molempia hyödyttävät tavoitteet. Silloin syntyy aitoa kumppanuutta.\nThe post Korkeakoulu on tulevaisuuteen katsova strateginen kumppani appeared first on Bonfire.fi.


Väylä ry:n hallitus | Väylä ry\nPuheenjohtaja - Riikka Ahonvala\nVäylän uunituore puheenjohtaja Riikka on jo toista kauttaan hallituksessa. Hän halusi mukaan hallitukseen päästäkseen seuraamaan järjestön toimintaa mahdollisimman läheltä ja antaakseen omaa osaamistaan Väylän käyttöön. Riikka onkin tehnyt usean vuoden töitä kehitysvammaisten nuorten koulutuksen ja työelämäosallisuuden puolesta. Hänestä on hienoa, että Väylä tekee käytännössä jo nyt sellaisia asioita, joista moni muu taho vasta puhuu.\nRiikan mielestä Väylän suurimpia saavutuksia on ollut koronan myötä perustettu verkkokauppa ja koko toiminnan uudistaminen todella lyhyessä ajassa. Hän toivookin, että tulevaisuudessa yhä useampi löytäisi verkkokaupan ja toisi sitä kautta lisää palkkatöitä kehitysvammaisille ihmisille.\nVarapuheenjohtaja - Karoliina Olkkonen\nKaroliina on toista kautta hallituksessa ja lähti mukaan, jotta voisi nostaa yhdessä esiin isoja teemoja, kuten kehitysvammaisten palkkatyötä. Tänä vuonna Väylän uudeksi varapuheenjohtajaksi valittu Karoliina kertoo, että luottamus tuntui erittäin hyvältä ja antoi hänelle itsevarmuutta. Hän korostaa Väylän toiminnassa yhdenvertaisuutta ja tasa-arvoa, ja sanoo hallitustyön tuoneen hänelle myös uutta sisältöä elämään. Karoliina toivoo Väylän tulevaisuudelle inspiroivaa ja kasvavaa kehitystä.\nEnsimmäistä vuotta hallituksessa aloittava Riitta-Elisa on ollut vuosien varrella mukana edistämässä kehitysvammaisten nuorten elämää, ja sanoo Väylän ajamien asioiden olevan tässä hetkessä erityisen tärkeitä. Hän lähti mukaan hallitukseen, koska kokee tärkeäksi olla mukana luomassa inhimillistä työelämää, jossa kaikkien ihmisten vahvuudet ja potentiaali saadaan esiin. Riitta-Elisa arvostaa Väylän verkostoitumista ja laaja-alaista yhteistyötä ja näkeekin Väylän tulevaisuudessa paljon mahdollisuuksia muun muassa yritysyhteistyöhön.\nTänä vuonna hallituksessa aloittaneelle Niinalle on tärkeää etenkin Väylän tekemä vaikuttamistyö. Hän haluaa olla mukana vaikuttamassa siihen, että tulevaisuudessa kehitysvammaisten henkilöiden työllistyminen palkkatöihin olisi helpompaa. Niina sanookin Väylän ajamien asioiden olevan perusoikeuksia, jotka kuuluvat kaikille. Sosiaalialalla työskentelevää Niinaa kiinnostavat hallitustyössä vaikuttamisen lisäksi uudet näkökulmat ja hän toivoo tulevaisuudessa Väylän vaikuttamistyön tuottavan tulosta ympäri Suomen.\nSimo toimii Väylän hallituksessa nyt toista vuotta, mutta Väylän toiminta oli hänelle tuttua oman työn kautta jo aiemmin. Hän tekee päivittäin töitä asiantuntijana kehitysvammaisten henkilöiden palkkatyön edistämiseksi ja haluaisi työelämän olevan tulevaisuudessa yhdenvertainen ja monimuotoinen.\nVäylä näyttääkin kehitysvammaisten henkilöiden palkkaamisessa Simon mielestä hyvää esimerkkiä muille ja hän haluaa olla tukemassa toimintaa hallituksen kautta. Hän toivoo, että jatkossa myös muut työnantajat noudattaisivat Väylän esimerkkiä ja näkisivät kehitysvammaiset ammattilaiset voimavarana.\nIlari on toiminut hallituksen sihteerinä jo kaksi vuotta ja Väylän ajamat asiat ovat hänelle sydäntä lähellä. Hän näkee kehitysvammaiset henkilöt yhteiskunnan tärkeinä jäseninä ja ajattelee, että kaikilla ihmisillä pitäisi olla mahdollisuus itsensä elättämiseen ja itsensä toteuttamiseen myös työn kautta.\nIlari lähti mukaan hallitukseen myös kiinnostuksesta yhdistystoimintaa kohtaan ja onkin oppinut paljon. Hän on iloinen, että koronan takia tehty toiminnan muutos onnistui hyvin ja Väylä pystyi jatkamaan arvokasta ja tärkeää toimintaansa. Tulevaisuudessa hän haluaisi nähdä järjestön kasvavan ja saavan töitä, tilauksia ja tukea ihmisiltä ja yhteisöiltä.\nSusanna on ollut mukana Väylän toiminnassa työvalmentajan ominaisuudessa aivan alusta asti. Hän oli mukana suunnittelemassa Väylää ennen sen perustamista ja toimi järjestön alkutaipaleella työhönvalmentajana yhdelle Väylän ensimmäisistä työntekijöistä.\nSusanna halusi jatkaa toiminnassa myös työpaikan vaihtamisen jälkeen, ja onkin ollut osa hallitusta jo kolme vuotta. Hänelle on tärkeää olla mukana rakentamassa yhteiskunnan rakenteita sellaisiksi, ettei kukaan jää syrjään. Susanna kuvailee Väylää rohkeaksi edelläkävijäksi ja haluaisi nähdä toiminnan laajentuvan jatkossa myös muualle Suomeen.\nHenrik on järjestöaktiivi ja kuulunut Väylän hallitukseen jo useamman vuoden. Hän lähti alun perin mukaan hallitukseen, koska arvostaa Väylää kehitysvammaisten ammattilaisten työllistäjänä ja palkanmaksajana. Väylän aiemmista vaiheista Henrik nostaa merkitykselliseksi siivoustyöt, jotka mahdollistivat Väylän työn ennen koronaa. Hän sanoo palkkatyön parantavan kehitysvammaisten henkilöiden elämää ja toivoisi tulevaisuudessa toiminnan laajentuvan koko Suomeen.


Blogi: Mikko Paunio, la 01.01.2022 11:18\nHelsingin Uutisten tapaninpäivän lehdessä julkaistiin uutinen, jonka mukaan alle 18-vuotiaiden vammaisten omaishoitajien olevan hyvin usein vieraskielisiä:\n”Vammaisten sosiaalityön päällikkö Jonna Weckström kertoo, että tietojärjestelmä Apotista saadun tiedon mukaan alle 18-vuotiaita omaishoidontuen asiakkaita oli vuoden 2021 syyskuussa 1 133 ja lokakuussa 1 148.\nVieraskielisiä tuensaajia olisi siis noin 370.”\nPaljon arvostelua osakseen saaneeseen kalliseen SOTE-tietojärjestelmään kirjataan välttämättömyyssyistä palveluiden asiointikieli. Tämä mahdollistaa ennen näkemättömällä tavalla saada sellaista numeerista tietoa, jota ”arvo”johtajamme eli poliittinen Woke-eliitti ei kuuna päivänä olisi halunnut tulevan suomalaisten tietoon. Apotti mahdollistaa nyt aivan uudelta pohjalta maahanmuuttoon liittyvän keskustelun.\nSain Helsingin perhe- ja sosiaalipalveluiden johtajalta Maarit Sulavuorelta SOTE-lautakunnan jäsenenä tiedon viime marraskuussa, jonka mukaan alle 18-vuotiaiden vammaisten omaishoitajista olisi peräti 37,4 % vieraskielisiä. Elon laskuopin mukaan vieraskielisiä omaishoitajia olisi siten marraskuussa 2021 ollut jo paljon enemmän kuin 370. Sulavuoren mukaan alle 18-vuotiaiden omaishoidon tuen saajien suurimmat muun kieliset ryhmät olivat arabian, kurdin, somalian ja venäjän kieli.\nMaarit Sulavuoren minulle lähettämä luku on hätkähdyttävä, sillä vieraskielisten alle 18-vuotiaiden osuus väestöstä on Helsingissä noin 16-17 %.\nJonna Weckström pohtii Helsingissä asuvien muunkielisten vammaisten yliedustuksen syitä Helsingin Uutisissa näin:\n”Osa maahanmuuttajista haluaa tulla maahan turvatakseen lapsensa aseman ja oikeudet, jotka eivät lähtömaassa toteudu esimerkiksi lapsen kehitysvammaisuuden tai vammaisuuden takia. Osa maahanmuuttajista voi tulla kiintiöpakolaisena.”\nOlen pyytänyt Maarit Sulavuorelta nyt tarkemmat tiedot eri kieli- ja hoitoisuusryhmittäin ja taustatietoja, jotta voidaan arvioida, ovatko omaishoidon tukea saavat vammaiset lapset tulleet Suomeen kiintiöpakolaisina vai onko vammaisturismi syynä em. erittäin korkeaan 37,4 prosentin osuuteen. Itse en usko – johtuen pakolaiskiintiön pienuudesta verrattuna humanitaariseen maahanmuuttoon Lähi-Idästä ja Pohjois-Afrikasta – että ensimmäinen selitys dominoisi. Pyytämilläni tiedoilla voidaan myös arvioida kiintiöpakolaisuuden ja vammaisturismin myötä aiheutuvia kustannuksia Helsingin kaupungille. Omaishoidon kustannukset ovat Helsingille noin 20 miljoonaa vuodessa, josta alle 65-vuotiaiden osuus on noin kymmenen miljoonaa euroa.\nHelsingin kaupunki tuottaa korkealuokkaista väestötietoa erittäin nopeasti kasvan muunkielisen väestön määristä, jota tosin ei hyödynnetä kuntalain edellyttämällä tavalla Helsingin kehysbudjetin suunnittelussa. Mikäli edellä mainitut kuukausittain nousevat tiedot pitävät paikkansa, vammaisten vieraskielisten lasten määrä näyttää kasvavan vauhdilla jopa koronapandemian aikana? Ei tarvitse olla kummoinen laskupää, että ymmärtää Helsingissä lopulta rahojen loppuvan ja sen myötä varmaan ensimmäisenä ovat vammaisten tuet ja palvelut uhattuna. Muistutan, että Helsinki karsi vammaispalvelulain mukaisia harkinnanvaraisia tukia 60 %:lla vuonna 2017.\nEdellä Helsingin vammaisten sosiaalityön päälikkö Jonna Weckström Helsingin Uutisille antamassaan haastattelussa pohtii muunkielisten vammaisten oikeuksien toteutumista sanakääntein, josta voi saada käsityksen, että Suomella ja Helsingillä olisi jonkunlainen globaalivastuu vammaisten perusoikeuksien toteutumisen toimeenpanossa. Vaikka hän ei toki ole sosiaaliviranomaisena vastuussa Suomessa harjoitetusta maahanmuuttopolitiikasta, olisi hän voinut neutraalisti esimerkiksi mainita, että tänne tulevien perheiden, joissa on vammainen tai vammaisia lapsia, maksavan helsinkiläiselle veronmaksajalle paljon rahaa. Kestävän sosiaalityön eetos ei voi tarkoittaa fiskaalista välinpitämättömyyttä.\nMurheellisinta tilanteelle on se, että Weckström ei ole ajatuksineen yksin. Vammaisten etujärjestöt, sosiaalialan koulutusta antavat oppilaitokset, sosiaalityön hallinnolliset instituutiot aina keskushallinnosta paikallishallintoon ja ev lut kirkon diakonit ja hengelliset toimijat ovat nielleet Woke-aatteen intersektionaalisuussäännöt eli uhripisteluokituksen sellaisenaan karvoineen päivineen. Luokituksen mukaan Suomeen perheiden kanssa tulevat vammaiset on suojattu ihonvärin ja vammaisuuden perusteella kaksinkertaisesti.\nPoliittisen ja virkamiesjohdon alla työskentelevät ruohonjuuritason sosiaalityöntekijät eivät tilanteeseen ole tyytyväisiä, mikä näkyy vaikeutena saada alalle työntekijöitä.\nSuomalaisten vammaisten ääni ei nyt kuulu sen enempää vammaisten etujärjestöissä, virkakunnassa tai ev lut kirkossakaan puhumattakaan, että ammattihyveelliset punavihreät ja jopa usein kokoomuslaisetkin hyveposeerauksistaan huolimatta olisivat vähääkään kiinnostuneita suomalaisten vammaisten asioista.\nKaiken kukkuraksi vastoin yleistä oikeustajua Helsingissä laittomasti olevia terveitä miehiä palvelevalla sosiaalityöntekijällä on Maarit Sulavuoren minulle alkusyksystä toimittaman tiedon mukaan 50 asiakasta, kun vammaistyötä tekevällä sosiaalityöntekijällä niitä on 200! Olen useaan otteeseen todennut, että perinteisen tasa-arvopolitiikan sijaan intersektionaalinen Woke-yhdenvertaistus johtaa darwinistiseen fit for survival lopputulemaan eli vahvat tulevat pärjäämään Woke-yhteiskunnissa rajallisten resurssien maailmassa.\nOlisiko jo vihdoin aika pohtia asioita uusista näkökulmista. Tanskan vasemmistohallitus on hiljan sopinut ostavansa Kosovolta 15 miljoonalla eurolla vankilapalveluja rötösteleville ulkomaalaisille. Siihen loppuivat ulkomaalaisten rikollisten luksuslomat Tanskan vankiloissa.\nMikko Paunio la 01.01. 11:18